ekipoen garapena - Emerging Collaborative Knowledge\nLidergo kolektiboa indartzen dugu, errendimendu handiko taldeak garatuz, konfiantza eta kohesio maila handiagoekin, emaitza hobeak lortzeko. Talde onek alde guztietako aldea markatzen dute.\nZoritxarrez, barne-lehiakortasuna eta indibidualismoa nagusi diren antolaketa-kulturak jolas-eremu bat dira, non lan-taldeek nekez aurrera egiten duten. Faktore disfuntzional horiek gainditzeko, kanbio-palankak aktibatzea beharrezkoa da modu koordinatuan eta jarraituan.\nTalde kohesionatu eta konprometitua lortzea ez da zoriaren eta inprobisazioaren ondorio. Teknika kontrastatuen bidez, segurtasun psikologikoko testuinguruetan eta espazio emozionaletan lan egiten dugu, diskrezionatzeko, eskuzabaltasunerako, helburuak lortzeko eta zentzua partekatzeko. Taldeko kideen eragina, emaitzak eta gogobetetzea bermatuta daude.\nMetodologia kontrastatuak erabiltzen ditugu:\nHain mundu konplexua, interdependentea eta etengabe aldatzen bada, lidergoa ez dago norbanako bakar baten esku. Hori dela eta, errendimendu handiko taldeak sustatzen ditugu, erakundeen jardueran dagoen aldea markatzen dutenak, horiek garatzen, ikasten eta laguntzen baitute.\nSailen eta miopeen ikuspegien aurrean, talde bakar gisa jarduteko artea sustatzen dugu, ikuspegi sistemikoa eta aniztasuna kontuan hartuta. Konforme kolektiboak eta banakakoak aurkitzen laguntzen dugu, desikasi eta gainditu ahal izateko.\nNortasun sendoa duen talde bat, rol osagarriak eta zereginetara orientazio ona izatea arrakastaren sinonimoa da. Faktore mugatzaileak identifikatzen jakitea eta espazio egokia ematen jakitea funtsezkoak dira ekipoak hazteko.\nTalde motibatuagoak izan nahi dituzu, lidergo-gaitasuna dutenak, errendimendu handikoak eta antolakundearen lorpen kolektibora bideratuak?


Denon hizkerak inporta du — Eibar.ORG | Eibarko peoria\nHemen zaude: Hasiera / Blogak / Kalamuatik Txargainera / Denon hizkerak inporta du\nDenon hizkerak inporta du\nLeire Narbaiza 2016/12/15 16:58\nInfo7 irratiko "Gureaz blai" saioko "Egin kontu" atalean abenduaren 15ean emititutakoa\nSarritan iruditzen zait amaitutzat ematen genituen antzinako eztabaida batzuk ziklikoki berpizten direla. Esaterako, orain pare bat urte atzera ere irten zen hau: nor da euskal idazlea euskaraz idazten duena ala Euskal Herriko edozein idazle? Aho bete hortz geratu nintzen, orain 30-25 urte ere izan zelako zalantza bera, eta nire ustez behin betiko erabakita zegoelako.\nEgunotan, Bibliako Lazaro bezala etorri da gurera aspaldiko eztabaida: euskalkiak versus batua. Batua versus euskalkiak. Ufa! Baina zenbat buelta eman behar zaizkio kontu berari?\nIbon Sarasolaren esanek isiotu dute sua. Bere azken liburua aurkezteko Naiz-i eskaini zion elkarrizketak izenburu hau zuen: Bizkaierak euskalki izateari utzi beharko dio, jatorkeria baztertu (orain aldatuta du izenburua berriak). Gero, Euskadi Irratiko Faktorian duen saioan, leundu egin zituen berbok, eta bizkaiera beharrean euskalkiak zirela zehaztu zuen. Kontua da egunkariko lerroburu handiak bizkaieradunok, edo hobeto esanda, mendebaldeko hizkera dugunok sutu egin gintuela.\nMomentuko haserrea pasatuta, hala ere, irratian entzundakoari buelta batzuk eman ondoren, nahasketa hutsa iruditu zitzaidan; izan ere, erregistro formalaz jardun zuen bere etxeko euskaran! Halakorik! Estandarra hori ote da? Desager daitezela euskalkiak, baina nirean egingo dut irratian!\nGainera, kultura popular falta, edo folklorearen ezagutza eza erakutsi zuen Oskorriren ‘Hauxe da despedidia’ diskoaren izenburua kritikatu zuenean. Ea nola jar dakiokeen “despedidia” disko baten izenburuari zioen. Ez du Maurizia Aldaiturriaga ezagutzen euskaltzainak! Jakina, urbanita da! Jakin dezala Maurizia handiak beti amaitzen zuela horrela emanaldia. Ruper Ordorikak ere erabiltzen du horretarako, barren! Keinu bat egin nahi zioten gure figura bati eta bertso zahar batzuei Oskorrikoek! Zer irudituko litzaiokeen beste talde batek Munduyan ezta gauzaric hayn eder ez plazentic Etxeparek idatzi zituen moduan aukeratu izan balu musika talde batek disko baten izenbururako? Horrezaz gain, ez dut elegantea ikusten disko eta talde horren aipamena egitea beti eta hain nabarmen.\nBeste kontu bat ere esan zuen, Durangon pankarta feminista bat ikusi zuela bertako euskaran! Durangon bertako euskaran! Zelako sakrilegioa! Nire ustez herri horretako euskaran ondo idatzia, osorik eta ortografia ona badu egokia da, oso egokia!\nBaina, finean, ideia entsalada bat egin zuen: estandarra, aldaerak, erregistroa, jasoa, euskalkia, jatorkeria, batua… eta denak dira desberdinak. Alde batetik batua edo estandarra dago deklinabidea, aditza, ortografia eta gauza gutxi gehiago dauzkana batuta. Honek aldaerak ditu adibidez Ladron Aranak bere liburuetan erabiltzen duena edota Eneko Bidegainek artikuluetan baina biak dira batua. Erregistroak ere baditu: jasoa (albistegietan, Urkulluren diskurtsoak,…). Kolokialagoa-edo magazina den irrati saio batan erabiltzekoa. Lagun artekoa ere badu, kuadrilla giroan edo familian erabiltzen dutena batez ere euskalkia erabiltzen ez dutenek.\nEuskalkiak ere aldaerak eta erregistroak dauzka. Ez da berdin berba egiten ume txikiekin, herriko aldizkariko artikulu batean idatzi edo ezezagun batekin, zerbait eskatzeko.\nBaina agian amorrurik handiena sortzen dit euskalkia zabarkeria eta jatorkeriarekin parekatzeak. Ez da horrela. Batzuek ahalik eta ilunen eta itxien idaztea, kontrakzioz beteta eta ia inork ez ulertzeko moduan ez da egokia eta ezin da euskalkiarekin parekatu, ezin da esan euskalkian jardutea dela, “det” eta “zai” esatea batuan jardutea ez den bezala.\nDenon hizkerak inporta duelako!\netiketak: Kolaborazioak, Ibon Sarasola, batua, Gureaz blai, irratixa, estandarra, radixua, euskalkiak, erregistroak, Egin kontu, podcasta, Info7\nOso ondo Leire\nAspaldiko eztabaida, baina hor dirau. Bejondaizula.\nEuskadi Irratian Maite Artolarekin egiten du saiotxoa euskaltzainak, ostegunetan uste dut, 9,30ak aldera eta 5 minututako "jarduna".Entzutea gomendatzen dizuet sikeran bat. Ni zur eta lur. Gero eta ulergarriago egiten zaizkit hainbat idazle eta adituek euskalgintzari egiten dizkioten kritika zorrotzak.


Hala ere, Chiapuso, oroz gain, idazlea zen. Haren narrazioa indartsua eta kementsua zen, eta, aldi berean, gizon ekimentsuaren eta konpromiso historikoa zuenaren irudia. 1972an, Nadal sarirako finalista izan zen, Las incertidumbres del doctor H nobelarekin. Oso gaztea zen arren, garrantzi handia izan zuen Donostiako mugimendu anarkisten jarduera politikoetan. Izan ere, funtzioko idazkaria izan zen CNT sindikatuaren Donostiako Tokiko Federazioan, 1936ko uztailetik irailera, eta CNT sindikatuko Iparraldeko Lurralde Batzordeko Prentsa eta Propaganda Batzordeko arduraduna izan zen, 1936ko irailetik 1937ko ekainera. Andoaingo Abarka argitaletxeak haren La comuna de San Sebastián liburua berrargitaratu zuen, 2004an. Interesezko liburu bihurtu da historialarientzat, indar politikoek eta sindikalek Frankoren 1936ko altxamendu militarraren aurka egin zutenaren ikuspegi bat islatzen baitu, ordura arte ezagutzen zenaren oso bestelakoa dena. Chiapusok xehe-xehe kontatzen ditu uztailaren 18aren osteko egunetan Donostian bizitako jardunaldiak, eta CNTko kideek altxatutako ejertzitoari eman zioten erantzun armatua, baliabide gutxi bazituzten ere.\nChiapuso izan da Espainiako erbestealdi errepublikanoak izan duen intelektual kritikoenetako bat. Aldi berean, anarkismoaren pentsalari eta aktibista ospetsuenetako bat izan zen, eta familiarengandik zetorkion hori. Izan ere, haurra zela, haren gurasoak, militante anarkista izanik, Parisen bizi ziren erbesteratuta. Horregatik, lehenengo urteak Zubietako haraneko baserri batean eman zituen. Seminario erlijioso batean sartzekotan egon zen, ikasketak egiteko; baina hamahiru urte zituela, eskolara zenbait urtez joan ostean, lan egiten hasi zen. Gipuzkoako Juventudes Libertarias federazioko kideetako bat izan zen, eta baita federazioaren lehenengo idazkaria ere. Aldi berean, garaiko langile borroketan eta mugimenduetan parte hartu zuen, eta zenbait greba antolatu eta zuzendu zituen. Horren ondorioz, hainbat presondegitan espetxeratu zuten, besteak beste: Alcala, Ondarreta (Donostia), Ocaña eta San Miguel de los Reyes. Espetxetik irten zenean, Crisol egunkaria sortzen lagundu zuen. Maiztasunez idatzi zuen bertan, eta baita La Revista Blanca (1935-1936) aldizkarian ere.\n1936an, altxamendu militar frankista ofiziala zela, Chiapusok mugimendu errepublikanoaren alde aktiboki parte hartu zuen Donostian. Loiolako kuartel militarrak hartzeko borrokan parte hartu zuen (Donostia), eta baita Gipuzkoako beste borroka batzuetan ere (Aia, San Martzial, Irun). Gipuzkoako Defentsa Batzordeko Lanaren Komisariotzako lehendakariordea izan zen, eta Donostiako Lanaren Konfederazio Nazionalaren idazkaria ere bai, hiria frankisten eskuetan geratu zen arte, 1936ko irailaren 13an. Kargu hori zela medio eta Gerra Zibila bete-betean zegoela, Horizontes y CNT del Norte sortzera lagundu zuen. Chiapusok Agirre lehendakariarekin hitz egin zuen 1937ko maiatzean, Eusko Jaurlaritzan parte hartzearen alde baitzegoen. Konfederazioko beste kide historiko batzuk -Rivera, adibidez- euskal exekutiboari laguntza ematearen aurkakoak ziren, eta bere asmoetan atzera eginarazi zuten. Hori dela eta, CNT ez zen koalizio-gobernuan sartu. Frankistek Bilbo hartu ostean, Chiapuso Bartzelonara joan zen, Iparraldeko CNTaren ordezkari izateko sindikatu libertarioaren Batzorde Nazionalean, eta federazio-ordezkari izan zen Errepublikako Lan Ministerioan. 1939an guda galdu ondoren, Frantziako zenbait kontzentrazio-eremuetan egon zen (hirutan ihes egin zuen). Egoera latza bizi zuen urte haietan, Maria haren emaztearengatik urrun. 1942an Lorient hirian Todt organizazio naziak preso hartu zuen. Aske utzi zutenean, frantses erresistentziara joan zen berriro borroka egitera (Baiona eta Toulosa) Mundu Gerra pil-pilean zegoela.\nNaziek porrot egin zutenean, CNT berreraikitzen lagundu zuen. 1944an, Biarritzera joan zen bizitzera, eta Espainia eta Frantzia arteko pasabidea antolatzen lagundu zuen, Espainian indarrez sartzeko asmoz. Sindikatu anarkisten ideiak koherentziaz jarraitzen zituen militantea zen, bertako parte izateak zituen ondorio guztiak onartuta. Hala ere, aldi berean, politikan formalki parte hartzeko prest zegoen, bere kideen joera orokorren eta CNT beraren printzipioen aurka. Kideek errespetatzen zuten, ordea, autoritate intelektual eta moral izugarriak zituelako. Horregatik, 1945eko maiatzean, Iparraldeko Lurralde Batzordeko kide izendatu zuten. Horrez gain, 1945eko azaroan, CNTren ordezkari izendatu zuten Euskal Aholkularitza Kontseiluan, eta erakunde horren behin behineko idazkaria izan zen Aransaez iritsi zen arte. Iparraldeko Lanaren Konfederazio Nazionaleko Lurraldeko Osoko Bilkura egin ostean (Baiona, 1946ko azaroa), lurralde-idazkaria eta Euskal Aholkularitza Kontseiluan CNTren ordezkari izan zen (apirileko eta iraileko bilerak, 1946an). CNTko Azpibatzorde Nazionaleko idazkari administratiboa, Tolosan (Frantzia, 1947-1948). 1948ko urtarril-otsaileko lurraldeko osoko bilkuran Martinez Prietoren proposamenaren alde egin zuen CNTren Batzorde nazionala Frantziara eramateko. Politikagintzari ekin behar ziotela uste zuenez, Chiapusok agiri bat idatzi zuen 1948an, alderdi libertario baten sorrera defendatuz.\nGerra amaitu ondoren, Chiapuso Parisera joan zen, eta Sorbonako Unibertsitatean ikasketak egin zituen (1949-1950). Hala, betidatik nahi izandako unibertsitate-ikasketak egitea lortu zuen, eta, gero, hizkuntza eta literatura eskolak eman zituen. Denbora luzez, jarduera militantea gutxitu zuen, eta jarduera intelektualean murgildu zen, haren nahia eleberriak idaztea baitzen. Dena dela, haren ideia anarkistak ez ziren gain behera etorri, eta XX. mendeko hirurogeita hamarreko hamarkadan berriro ekin zion ekintza militanteari. Frankismoaren azken urteetan, behin eta berriz bidaiatu zuen ezkutuan herriaren barnealdera, Gipuzkoako eta Arabako kideen ekintzak koordinatzeko. Jarduera libertarioekin jarraitu zuen, hizlari eta idazle gisa, batez ere. Franco hil zenean, artikulu-idazle lanetan aritu zen buru-belarri, argitalpen askotan, hala nola Askatasuna (Bilbo), CNT eta Polémica, lehenago ere Tolosako Tiempos Nuevos aldizkarian egin bezala (Frantzia, 1945). Argitalpen horietan guztietan lehen eskuko ekarpen historikoa egin zuen, anarkismoak XX. mendeko lehen herenean bizitza sozialean eta politikoan izandako rolari buruz, Euskal Herrian funtsezkoa izan zena. Laster bildu eta zabaldu zituen ekarpen horiek guztiak hainbat entsegutan, eta Trantsizio Politikoan argitaratu ziren. Liburu horiez gain, Un siglo de anarcosindicalismo en Euskadi (1990) liburua idazten lagundu zuen, Euskadiko CNTk argitaratutakoa.\nChiapusok bere bizitzaren azkeneko hamar urteak Biarritzeko etxean igaro zituen, Maria haren bikotekidearekin -CNTko militantea zen ere-, eta ikasten eta idazten eman zuen denbora. Bertatik, barrualdeko euskal militanteekin harremanetan izan zen, Gipuzkoan sindikatu anarkistaren biziberritzea sustatzeko. "El Taxista" ezizenez ezaguna zen Aireko Armada Errepublikanoaren Martinez kapitaina lagun zuen, eta harekin joaten zen hainbatetan Gipuzkoako eta Bizkaiko toki askotara. Osasunez ondo zegoenean, elkarrekin joaten ziren Maiatzaren 1eko ekitaldietara, edo kideak eta senideak bisitatzen zituzten, anaia Donostian bizi baitzen. Bisita horietako batean, Chiapusok eta Martinezek auto-istripua izan zuten 1997ko azaroan, eta lehena Barakaldoko Gurutzetako Ospitalera eraman zuten. Egun gutxiren buruan hil zen, azaroaren 29an, alegia. Izan ere, istripuaren traumatismoa okertu egin zen pneumonia baten ondorioz. Bi urte beranduago, haren adiskide eta erkide zen Martinez hil zen.\nGeneralidades sobre Euskadi y la CNT (Baiona, 1945).\nLa ciencia y el joven libertario (Baiona, Frantzia, 1946).\nSembrando inquietudes (Baiona, Frantzia, 1946).\nEl impertinente andariego (Tolosa, Frantzia, 1948).\nDélire et rétrovision (Paris, 1977).\nLos Anarquistas y la Guerra en Euskadi: La Comuna de San Sebastián; Txertoa, Donostia, 1977 eta Abarka, Andoain, Gipuzkoa, 2004.\nEl Gobierno Vasco y los Anarquistas. Bilbao en Guerra; Txertoa, Donostia, 1978.\nOposición popular y cárceles en la República; Hordago, Donostia, 1980.\nEl hombre sin ombligo.\nLas incertidumbres del doctor H. (Nadal Sariko eleberri finalista).\nJuventud y rebeldía.\nSiluetas del pensamiento.\nUn siglo de anarcosindicalismo en Euskadi; [CNTren VII. Kongresuaren kausaz argitaratutako liburuxka]; Bilbo, 1990.\nMiguel de Iñiguezen Esbozo de una Enciclopedia histórica del anarquismo español.\nGipuzkoako CNT-k argitaratutako hainbat dokumentu eta informazio.


Cobi - Wikipedia, entziklopedia askea.\nKobi edo Cobi 1992ko Bartzelonako Udako Olinpiar Jokoetako maskota izan zen. Javier Mariscalek. Ofizialki, 1987an aurkeztua izan zen, eta, bere izena, Bartzelonako Olinpiaden Komite Antolatzailetik dator, gaztelaniaz COOB. Paralinpiar Jokoetarako Petra diseinatua izan zen, Kobiren emakumezko bertsio bat, lirainagoa eta besorik gabea.\n, 1983ko irailaren 14a\nKobi, zenbait ezbehar jasan zituen eta, azkenean, kamioi batek harrapatu zuen artzai txakur katalan baten zirriborro batetik sortu zen. Javier Mariscalek diseinatutako irudi aitzindariak, aurreko maskoten tradizioarekin apurtu zuen, askoz itxura goxo eta adeitsukoagoak, eta, beraz, Kobiren hautaketak, polemika handia sortu zuen.\nHasiera batean, jendeak, erabat arbuiatu zuen Kobi. Katalunian 1988an eginiko inkesta baten arabera, biztanleriaren %39ak erabat arbuiatzen zuen Javier Mariscalek sortutako maskota, eta soilik inkestatutako jendearen %7ak zuen gogoko. Baina, denboraren igaroan, jendea, Kobi gogoko izaten hasi zen: 1991n, %47,7k, Kobi gustuko zuela zioen, eta, beste %15 batek, oso gogoko zuela.\nJokoen aurretik eta ospatzen ari ziren bitartean, Kobi, oroigarri ezberdin ugaritan erakutsia izan zen, eta zenbait babesle olinpikoren irudi korporatiboaren zati izan zen, Coca Cola, Brother Industries eta Danone kasu. Gainera, The Cobi Troupe izeneko animaziozko telesail baten protagonista izan zen, 100 herrialde baino gehiagotan ikusi ahal izan zena.\nKobik, bere betebeharra bete zuen, eta Olinpiar Jokoekin eta Bartzelonarekin erabat identifikatzea lortu zuen. Nazioarteko Batzorde Olinpikoaren arabera, Misharekin batera, Olinpiar Jokoetako maskotarik ospetsuenak eta ekonomikoki arrakastatsuenak izan dira.\nHodori Olinpiar Jokoetako Maskota\nAzken aldaketa 20 uztaila 2020(e)an, 20:09(e)tan\nOrriaren azken aldaketa: 20 uztaila 2020, 20:09.


Lortu gabeko irabaziak: istripu baten ondorioz zenbat galtzen den irabaztea. | Consumer\nLortu gabeko irabaziak: istripu baten ondorioz zenbat galtzen den irabaztea.\nEtorkizuneko kaltearen probabilitatea bakarrik baloratu daiteke, eta horrek arbitrariotasun-egoera eragin du, biktimek nahiz aseguru-etxeek salatua.\narabera: Ostirala, 2009ko apirilaren 17a\nIrudia: Niels Rameckers\nZirkulazio-istripuek, ondorio fisiko eta emozionalak ez ezik, etorkizuneko galerak ere eragiten dituzte, eta ez da erraza neurtzea edo baloratzea errepidean zorigaiztoko batek etorkizunean eragin dezakeen kaltea. Irabaziko ez litzatekeen diruaren kalte-ordainak lortu gabeko irabazi izena du, eta lortzen ez den ondare-irabazia ordaintzen du.\n/imgs/2009/04/istripuaDiru aldetik, lortu gabeko irabazia da kalterik izan ez balitz irabaziko zatekeen dirua. Adibidez, salgaia trafiko-istripuaren ondorioz suntsitu zaion merkatariak salgaiaren prezioa erreklama dezake, bai eta lortu duen onura ere; ezbehar batean hankak galtzen dituen futbolaria bere lan-tresna nagusirik gabe geratzen da; errepidean talka egin ondoren azterketara garaiz iristen ez den oposiziogilea; ahozko epaiketa baten ikuspegia galtzen duen abokatua…\nEtorkizunean, modu hipotetikoan, balioetsitako errealitateekin, nola zenbatets daiteke zehazki zer galtzen den, eta zer kopurutan egiten den lan aukerekin? Etorkizuneko kaltetik haren probabilitatea bakarrik balora daiteke, oraindik gauzatu ez delako. Horrek arbitrariotasun egoera sortu du, bai biktimen elkarteek bai kopuru horiek ordaintzeko ardura dutenek, hau da, aseguru-etxeek, salatu dute, kalte-ordain horiek hobetzea eskatzen baitute.\nGranadako Unibertsitateak berriki egindako azterlan baten arabera, Espainia da Europar Batasuneko herrialde bakarra, zirkulazio-istripuetako biktimen lortu gabeko irabaziak behar bezala ordaintzen ez dituena. Epaimahaiak eskuzabalak dira kalte moralak ordaintzeko orduan, baina ondare-kalteak murrizteko orduan, Javier Lópezek txosten horren egileak dioenez. Kalte pertsonalak eragiten dituen trafiko-istripua gertatzen denean, jurisprudentziak honako hauek bereizten ditu:\nSortzen ari diren egungo kalteak: ospitaleratze gastuak.\nLortu gabeko irabaziak: gaixoak konbalezioak dirauen bitartean lan egiteko ezintasunak eragindako arazoak.\nSortzen ari den etorkizuneko kaltea: ondorio iraunkorrek eragindako tratamendu-gastuak.\nLortu gabeko etorkizuneko irabaziak: ezintasunaren ondorioz jasotzen ez diren irabaziak.\nBalioespen-eredua, zaharkitua izateaz gain, defizitarioa da, unibertsitate honetako Merkataritza Zuzenbideko sailaren iritziz. Ekonomia Ministerioko Aseguruen Zuzendaritza Nagusiak aitortzen du alderdi hori. Patroi horrek 12 urte baino gehiago dituenez, ez da eraginkorra, eta horrek bidegabeko egoerak eragiten ditu, DIA Istripuetako Biktimen Estatuko Elkarteak salatu duenez.\nAuzitegiek eskuzabalak dira kalte moralak ordaintzeko orduan, baina ondare-kalteak murrizteko orduan\nAseguru-etxeen eta berraseguru-etxeen Espainiako Batasunak (Unespa) adierazi duenez, zaharkituta geratu da 'Trafiko-istripuan Gorputzak eragindako Kaltea Baloratzeko Espainiako Sistema', baremoa izenez ezagunagoa, eta lehenbailehen eguneratu behar da, ezbeharren errealitatea nabarmen aldatu baita.\nHasia da, baina oraindik pixoihaletan, lege-erreforma mantso doa. Erregulazioa onuragarria izan zen bai kalteak ordaindu behar zituenarentzat, batez ere aseguratzaileentzat, hornidura teknikoen kalkuluak modu arrazionalago eta seguruagoan egiteko aukera ematen zielako, bai biktimentzat, lortu gabeko irabaziaren probak dakartzan arazoetatik salbuesten baitzituen, Ekonomia Ministerioko Aseguruen Zuzendaritza Nagusiak aitortzen duenez. Hartara, demandatzaileek ez dute zertan frogatu zein irabazi ez dituzten jaso, legegileak prozedura batzuk ezartzen baititu beren probatik salbuesteko edo pertsona batek antzeko egoera batean jasaten duen batez besteko kalteari buruzko irizpide objektiboak finkatzen laguntzen baitute. Hala ere, sistemak lortu gabeko irabaziak ordaintzea errazten du, baina baita mugatu ere. Legea 1995ean onetsi zenean, muga bat ezarri zen kalte-ordainetarako. Sabai hori Konstituzio Auzitegiaren 181/2000 epaiaren ondoren, aldi baterako ezintasunari dagokionez, Konstituzioaren aurkakotzat jo zen. Eta muga hori konpondu nahi da.\nAseguruen Zuzendaritza Nagusia harremanetan jarri zen trafiko-istripuen biktimentzako kalte-ordainen sistema aldatzeko 2008ko azaroan, lortu gabeko irabaziak behin betiko kontuan har zitzan.\nBaremoa indarrean jarri zenetik igaro den denborak, Espainiako herritarren bizi-mailaren bilakaerak eta Europar Batasunean azken garaiotan (bereziki, auto-aseguruaren Bosgarren Zuzentarauan) autoaren aseguruari dagokionez hasi diren erreformek justifikatzen dute beharrezkoa dela istripuak baloratzeko sistema aztertzea eta berrikustea, kalteak eta kalteak balioesteko. Izan ere, beharrezkoa da aldaketa horiek biktimen babesa areagotzea kalte-ordain nahikoa bermatzeko.\nSektoreak erreformaren beharra onartzen du eta adostasuna dago. Administrazioak, aseguru-etxeek eta biktimek uste dute egungo sistemak ez dituela behar bezala babesten familia tradizionalaren ereduaren aldaketetatik eratorritako zenbait kasu, adibidez, izatezko bikoteak aintzat hartzea kalte-ordain bat ematerakoan.\nAseguru-etxeek lagundu egiten diote eguneratzeko beharrari, baina ohartarazi dute tarifak igo egin direla; Unespatik gehieneko muga bat ezartzea proposatu dute. Patronalak oraingoa baino metodo bidezkoagoa eta orekatuagoa babesten du, biktimen elkarteekin bat datorrena, baina zehazten du gehikuntzak autoen aseguruen kostuari eragingo diola, kalte-ordainak "guztiok ordaintzen ditugu". Beren erreserben bidez, biktimek babes ekonomiko handiagoaren alde egiten dute zauritu larrienentzat, batez ere kide bat galtzen duten familientzat, familiari diru-sarrerak edo lana ekartzen badiote.\nJoan hurrengo orrira: Legeria murriztailea »\nbaloratu biktimak istripu kalte lucro cesante-eu


Modalitateak – Auto Consumo al Detalle – ENERAGEN\nOro har, autokontsumo-instalazioen eraketari dagokionez bi aukera daude:\nKontsumitzaile baten sare baten barruan konektatzen den sorkuntza-instalazioa da, baina ez du konexio elektriko fisikorik garraioko edo banaketako sarearekin, ez zuzenean, ez zeharka norberaren edo besteren baten instalazio baten bitartez.\nKontsumitzaile baten sare baten barruan konektatzen den sorkuntza-instalazioa da, eta kontsumitzaile horren sarerako konexio-azpiegiturak partekatzen ditu; edo, bestela, zuzeneko linea baten bitartez sareari lotuta dagoena eta, uneren batean, banaketako edo garraioko sarearekin konexio elektrikoa egiten duena edo egin dezakeena.\nSareari konektatutako autokontsumo-instalazioen baldintza administratibo, tekniko eta ekonomiko guztiak 900/2015 Errege Dekretuan daude araututa 2015. urteaz geroztik. Saretik isolatutako instalazioak EZ daude Errege Dekretu horren aplikazio-eremuaren eraginpean. Eraginpeko eremu horretatik kanpo daude, halaber, sareko hornidura elektrikoa eten edo mozten den egoerei aurre egiteko soilik erabiltzen diren sorkuntza-taldeak, hala nola larrialdiko sorgailu elektrikoak jende asko biltzen den lokaletan (ospitaleak eta abar)..\nWebgune honetako informazio guztia 900/2015 Errege Dekretuaren bitartez arautzen den autokontsumoari buruzkoa da. Arauan autokontsumoko honako modalitate hauek zehazten dira:\nSortutako energia lehentasunez autokontsumitzera bideratzen duten eta Energia Elektrikoa Ekoizteko Instalazioen Erregistroan erregistratuta EZ dauden instalazioak. Errege Dekretuan xedatutako sailkapenaz gin, instalazio mota horretan bi azpimota ere bereizten dira:\n1A azpimota. Kontratatutako potentzia 10 kW baino txikiagoa duten kontsumitzaileen instalazioak.\n1B azpimota. Kontratatutako potentzia 10 kW baino handiagoa eta 100 kW baino txikiagoa duten kontsumitzaileen instalazioak.\nSortutako energia lehentasunez sareari saltzera bideratzen duten eta Energia Elektrikoa Ekoizteko Instalazioen Erregistroan erregistratuta dauden instalazioak.\nBi kasuetan, ekoizpen-instalazioaren potentziak dagokion kontsumitzaileak hornidura-puntuan kontratatuta duen potentziaren berdina edo txikigoa izan behar du; energia elektrikoaren hornidura-kontratua tarifa-aldietan banatzen bada, aldi guztietarako kontratatutako gehienekoa izango da hori.\nHurrengo taulan, modalitate bakoitzaren ezaugarri nagusiez gain, bete beharreko baldintzak ere bildu ditugu.\nEzaugarriak eta baldintzak\nJakin ezazu zeintzuk diren autokontsumitutako energiagatiko kargu finkoak eta kargu iragankorrak, 900/2015 Errege Dekretuan zehaztutakoaren arabera; kargu horiek eguneratu egin ziren ETU/1976/2016 Aginduren bitartez.\nKargu finkoak eta iragankorrak


GASTRONOMIA ERALDAKETA TRESNA GISA - Basque Culinary Center\nGASTRONOMIA ERALDAKETA TRESNA GISA\nAldaketa sakonen garaiotan, Basque Culinary Centerrek eta FRUTOk iraunkortasunari buruz hitz egiteko beharra ekarri dute mahai gainera, baita gastronomia sektorea etorkizunak dakartzan ingurune‑, ekonomia‑ eta gizarte‑errealitateekin konektatzeko beharra ere. Hori guztia nazioarteko adituen eskutik, eta ekintzari begirako dinamika bizien bitartez egingo da.\nEsperientziak trukatzeko, ezagutza partekatzeko eta lan‑tresnak eskaintzeko xedez, datorren azaroaren 19an eta 20an nazioarteko online jardunaldi bat egingo da, jende guztiarentzat irekita, kolektiboki kontzientziatzeko gastronomiak duen eraginaz, elikagaien ahalmen eraldatzailea ulertzen denean. Horrek, garai hauetan, garapen iraunkorreko ereduen aldeko apustua egitea dakar.\nHitzaldien eta tailerren bitartez, ekitaldi horrek dei egiten die sektore horretako profesionalei, eztabaida horrenganako interesa duten pertsonei, eta, batez ere, munduko eremu askotako gazteei, zeintzuei gure ekoizpen eta kontsumo moduen aldaketaren parte izateko deialdia egin zaien.\n“Gizakien eta elikagaien arteko harremana aldatu beharra dugu. Sinesgaitza iruditzen bazaigu ere, hamarkada gutxi batzuen buruan, gure eguneroko bizitzan eragin sakona izango duen neurrigabeko arazoa hautemango dugu. Gero eta nabariagoa eta ezinbestekoagoa da sukaldarien rola, baina baita sektore horretako balio‑katea osatzen duten pertsona guztiena ere. Premiazkoa da ekintza iraunkorrak gauzatzen hastea, eta ulertzea elikagaiak, osasun‑iturri izateaz gain, jakintza‑, historia‑ eta kultura‑iturri ere badirela. Berebizikoa da belaunaldi berriak engaiatzea eta haiei ahotsa ematea”, adierazi du FRUTOren sortzaile Alex Atalak.\nD.O.M jatetxeko chefa egongo da honako kide hauek biltzen dituen zerrendan: Douglas McMaster (Silo, BH), Matt Orlando (Amass, Danimarka), Tracy Chang (Pagu, AEB), Selassie Atadika (Midunu, Ghana), Oliver Holt (Kitchen Farming Project, AEB) eta Jaime Rodríguez (proyecto Caribe, Kolonbia). Horietaz gain, diziplina anitzetan aditu diren batzuk ere izango dira, esaterako, Miles Irvin etnobotanikoa (BH), Chido Govera aktibista (Zimbabwe), Elsa Yranzo diseinatzailea (Espainia), Carolyn Steel arkitektoa (BH), Camille Etienne ingurumen arloko aditua eta Pamela Coke‑ Hamilton (International Trade Centre), beste hainbaten artean.\n“Aurtengoaren moduko urte ezohikoan, ezin dugu iraunkortasunaren eztabaida bistatik galdu; aitzitik, asko eskatzen duen testuinguru konplexu batean kokatu behar dugu, eta gastronomiak gai izan behar du ekidin ezingo ditugun eraldaketa prozesuetara batzeko, aktiboki eta sormenarekin”, adierazi du Jose Mari Aizegak, Basque Culinary Centerreko zuzendariak. Aizeagari jardunaldi honetara deitu zaio aztertzeko nola “murriztu, konpondu, berreskuratu, berrerabili, eta birziklatu, baita janariarekiko elkarrekintza ereduak nola berriro pentsatu eta irudikatu ere”.\nJosé Ignacio Asensio Gipuzkoako Foru Aldundiko Ingurumen diputatuak azaldu du ostalaritza dela tokiko ekonomia- eta lan-motor garrantzitsuenetako bat, eta, era berean, ingurumenean eragin handia duen sektorea dela. «Sektore horri lagundu behar diogu, iraunkortasunean aurrera egin dezan, eta ingurumen-inpaktu txikiagoa, baliabideen kontsumo txikiagoa eta hondakin gutxiago sortzen dituen sektore gisa eraiki dadin», adierazi du foru-arduradunak.\nPrograman, beste gai askoren artean, honako hauek jorratuko dira: ekonomia zirkularra, biodibertsitatea, baliabideen maneiu efizientea, food design, kontsumoa, giza antolakuntza, hiriko ortu eta soroak, nowaste sukaldaritza, aktibismoa eta politika publikoak. Izena emateko epea irekita egongo da gaurtik aurrera, urriak 28, https://sustainability.bculinary.com webgunean. Zuzenean transmitituko da 4 hizkuntzatan, Zoom eta Youtube plataformen bidez (azken honetan itzulpenik gabe eta lehen egunean bakarrik).\n“Ekintza horrek belaunaldi honen rola fokuratuko du, baina, batez ere, belaunaldi berriena ere: elikagaiek giza harremanetan duten balioa nabarmentzen duten elikadura‑sistema osoko sukaldari eta eragileena, betiere diziplina anitzeko ikuspuntu kultural, sozial eta politikotik… Izan ere, gastronomia eraldaketa tresna garrantzitsua delako uste osoa dugu”, gehitu du Felipe Ribenboim FRUTO | diálogos do alimento mintegiaren sortzaileetako bat.\nAlex Atala chef brasildarrak eta Felipe Ribenboimek elikagaien inguruko eztabaida globalak sustatzeko FRUTO izeneko plataformaren eta Basque Culinary Centerren (Donostia‑San Sebastiánen ereindako prestakuntza eta berrikuntza zentroa) arteko elkarlanetik sortu da Donostiako Iraunkortasun Jardunaldiaren 9. edizioa. Hori guztiori, Gipuzkoako Foru Aldundiaren finantzaketarekin eta Aquanaria eta Mahou‑San Miguel enpresen lankidetzarekin.\nInformazio gehiago eta izen ematea: https://sustainability.bculinary.com


Herriko etxebizitzen erabilera eta beharren azterketa kontratatu du udalak — Oñatiko udala\nHerriko etxebizitzen erabilera eta beharren azterketa kontratatu du udalak\nOñatiko etxebizitza parkearen eta alde zaharreko lokalen erabilera maila aztertuko da etorkizuneko beharrak identifikatu eta bideratzeko\nAntzerako lanetan eskarmentua duen GISLAN enpresa kontratatu da, herriko etxebizitzen erabilera eta etorkizuneko beharra aztertu dezan. Lehenik, Oñatiko etxebizitza parkearen erabilera maila aztertuko da, hutsik dauden etxebizitzak zehaztuz eta okupatuta daudenetan bizi den lagun kopurua, adina eta beste zenbait faktore kontutan hartuz. Era berean, etorkizuneko beharrak identifikatuko dira, gazteen emantzipazio fenomenoa esterako, eta bestelako premien estimazioa ere egingo da.\nDagoena eta etorkizuneko premiak aurreikusita, biak parez pare jarriko dira, hurrengo urteetan izan daitekeen etxebizitza eskaera maila kuantifikatzeko.\nBaina kopurua ez ezik, etxebizitzen kalitatea ere jaso asmo da azterketa honetan, alegia, zein urteko eraikinak diren edota hobekuntza lanik egin ote den. Horrela, udalaren etorkizuneko interbentzioetarako lehentasunak zehaztu ahal izango dira.\nEtxebizitzak izango dira azterketa lan honen oinarri baina alde zaharrean dauden lokalak ere identifikatuko dira eta hauen egungo egoera ez ezik, epe motz-erdira zein egoeratan egon daitezken zehazten saiatuko dira GISLAN enpresako adituak. Dagoeneko lanean hasita daude eta errolda nahiz eraikuntza aldetik udalak dituen datuak biltzen ari dira. Datu basea osatutakoan, kontraste eta azterketa faseari ekingo diote. Azterketa txostena lau bat hilabetetan egitea aurreikusten da.\nOñatiko etxebizitzen erabilera eta beharren azterketa egitearren, 16.875 euro ordainduko zaizkio Gislan enpresari.


erabili.eus/ Euskara gu guztion aho-belarrietan\nHemen zaude: Sarrera » Euskara Patronatuaren plangintzak » Gurien » Euskara gu guztion aho-belarrietan\nEuskara gu guztion aho-belarrietan\n2011-12-02 / 14:24 / erabili.com UDALETXEA\nAzpeitiko Udalak eta Euskatelek, aurten, 2011n, estrainekoz, elkarlanari ekin diote Azpeitiko Udalaren telefonia eta internet beharrei erantzuteko. Euskaltelek Azpeitiko Udalari eskaini dion aukeraren bidez, Azpeitiko Udalaren telefonoetan, finko nahiz mugikorretan, telefono operadorearengandik jasotzen diren ahozko eta sms mezu guztiak euskaraz bakarrik jasoko dira. Alegia, Azpeitiko Udalaren historian lehenengo aldiz, udaleko telefonoak euskaraz bakarrik hitz egingo dute.\nEuskal Herriko telefoniaren historian lehenengo aldiz, 200 telefono inguru dauden erakunde batean, telefonia erabat euskaraz jartzea euskararen bilakabidean aurrerapauso garrantzitsutzat jo dute Azpeitiko Udaleko eta Euskalteleko ordezkariek. Horregatik, Euskal Herriko udal, erakunde eta euskaldun guztiei aukera horren berri eman nahi izan diete gaur eguerdiko 12:00etan Azpeitiko Udaletxeko Batzar Areto Nagusian egin duten adierazpen instituzionalean.\nPatxi Saez Azpeitiko Euskara Patronatuko zuzenariaren arabera, Ekitaldiak bi helburu nagusi izan ditu: batetik, Euskararen Nazioarteko Egunaren bezperan, Euskararen aldeko aldarrikapena egitea, Euskaltelen bitartez telefonoak euskaraz jartzeko aukeraren berri emanez, eta, bestetik, Euskal Herriko udal eta erakundeak pauso hori ematera gonbidatzeaz gain, Euskal Herriko euskaltzale eta euskaldun guztiei dei bikoitza egitea: telefonoaren bestaldean dagoenarekin euskaraz egin eta telefonoa euskaraz erabiltzeko.\nHizlarietatik, hitza hartzen lehenengoa, Azpeitiko Udalaren Euskara zinegotzia, Ainhoa Beristain izan da eta hona ekarri ditugu, hitzez hitz esan dituen guztiak:\n"Euskara mendez mende, belaunez belaun, gurasoengandik seme-alabengana, ahoz aho eta belarriz belarri iritsi zaigu gaur egunera, gure artera.\nEuskararen ahotik hitz egiten dugu euskaldunok eta azpeitiarrok. Eta, euskaldunok eta azpeitiarrok, euskararen belarrietatik entzuten ditugu etxekoak eta auzokoak. Euskara dugu gu guztion, herritarron eta herriaren, aho eta belarri.\nXalbador handiak esan zuena gogoratuz, "herria da gorputza, hizkuntza bihotza".\nEuskarak eraikitzen du gure Euskal Herriaren eta gure Azpeitiaren nortasun soziala eta pertsonala. Euskarak egiten gaitu euskaldun eta azpeitiar, euskarak egiten gaitu seme-alaba, aita-ama, attitte-amama, lagun eta adiskide.\nEuskarak eraikitzen du Euskararen Herria: Euskal Herria. Eta, euskarak eraikitzen du gure Azpeitia. Euskarak eraikitzen du geure mundu pertsonala eta soziala. Euskaraz goibeltzen gara, euskaraz haserretzen gara, euskaraz adiskidetzen gara eta euskararekin jaio, bizi eta hiltzen gara Azpeitian.\nHerritarren arteko eguneroko harremanak, eguneroko komunikazioak sortzen du, eraikitzen du, eraldatzen du, etengabe, gure herria. Euskal Herriaren garapenak herritarren hizkuntza bidezko etengabeko harreman horretan du sorburua eta komunikazio harreman horretan hizkuntza, euskara, ezinbesteko komunikazio lanabesa dugu.\nHizkuntzek, oro har, eta euskarak bereziki, gizarte-molde berrien komunikazio beharrak betetzeko, komunikaziorako teknologia berrien beharretara ere egokitu behar izan du etengabe. Eta, hain zuzen ere, etengabeko egokitze horretatik etorri da euskararen garapena edota modernizazioa.\nGizarte-molde berrietara eta komunikaziorako tresna berrietara egokitzeko ahalegina hizkuntzek ez ezik, garaian garaiko gizarte horietako gizon-emakumeek ere egin behar izan dute. Gutemberg jaunak inprenta asmatu zuenean, esate baterako, asmakuntza berrira egokitu ahal izateko, hizkuntzek estandarizatu eta idatzizkora moldatu behar izan zuten, baita euskarak ere. Baina, era berean, gizarte hartako gizon-emakumeei ere irakurtzen eta idazten ikasteko, alfabetatzeko, ahalegina eskatu zien komunikaziorako tresna berriak.\nPoliki-poliki eta konturatu gabe, ezari-ezarian, mundua komunikaziorako mugarik gabeko barruti bihurtu zaigu, eta, horretan, besteak beste, telefonoak ere zerikusi handia dauka.\nGure zaharrentzat, eta guretzat ere bai, zergatik ez esan, sorginkeria dirudi telefonoarenak: patrikatik atera, belarrian jarri eta edozeinekin hitz egiteko moduan gara. Telefonoak ere gizarte-molde berri baten komunikazio beharrei erantzuten dio, baina, aldi berean, prehistoriako komunikazioan, hasiera-hasierako komunikazioan du oinarri: aho eta belarrian.\nOraingo honetan ere euskarak jakin du komunikazio tresna berri horretara egokitzen. Euskaltel enpresaren bidez Azpeitiko Udalak, bere historian lehenengo aldiz, Euskal Herriko udal baten historian lehenengo aldiz, euskaraz hitz egingo duten telefonoak izango ditu. Telefono operadoreak, Euskaltelek, ematen dituen aho-idatzizko mezu guztiak euskaraz bakarrik entzungo dira Azpeitiko Udalaren telefonoetan.\nOrain arte, telefonoetatik, beti-beti entzun izan ditugun mezuak honelakoxeak izan dira: “El número marcado no es correcto. Por favor vuelva a marcar. Gracias.” Orain, berriz, euskaraz hitz egingo dute Azpeitiko Udalaren telefonoek: “Euskalteleko doako informazioa: markatutako zenbakia ez da zuzena. Arren, markatu berriro. Eskerrik asko.”\nEuskalteli esker beste pauso bat eman du euskarak, oraingo honetan ere aurrera pausoa, euskararena pausoz pauso egindako bidea dugu, pauso txikiz egindako bide luzea, baina garrantzitsuena ez da telefonoak euskaraz egitea baizik eta guk telefonoaren bestaldean dagoenari euskaraz egitea. Horregatik gaurkoan, Euskararen Nazioarteko Egunaren bezperan, mezu hau zabaldu nahi dugu lau haizetara: “Izan bedi euskara gu guztion aho-belarrietan”.\nOndoren, Nerea Lupardok Euskalteleko Harreman Instituzionaletarako zuzendariak hartu du hitza eta honakoak esan ditu:\n"Euskaltel euskal gizartearekin konpromisoa hartuta dago; enpresa honen xedea gizartea zerbitzatzea izan da sorreratik, eta euskal gizartea euskaraz mintzo da. Abiapuntu horretatik, Euskaltelentzat identitate-erakusle da euskara, gure DNAren zati, eta beharrezko neurri guztiak hartzen ditugu euskarazko komunikazioan dauden beharrei erantzuteko, gizartearen eta gure bezeroen eskakizunak baitira.\nGaur, Euskaltel erreferentzia da bezeroekiko harremanetan nahiz barne-harremanetan euskara integratzeko ahalegin handiena egiten ari diren EAEko enpresen artean. Bere inguruari errotuta dago telekomunikazioen euskal operadorea, eta hainbat ekintza egiten ditu filosofia horren arabera. Kanpo-harremanetan hizlarien hizkuntza-aukeren egokitzapena bermatzea eta, langile trebatuagoak izatearen ondorioz, euskararen barne-erabilera areagotzea du helburu Euskara Planak, euskara enpresaren maila guztietan integratzea lortu arte. Eta lortu du. Gure Euskara Plana diseinatu genuen 2001-2002an, eta, orduz geroztik, urrats handiak egin ditugu: langileen % 24 euskalduna izatetik % 37 izatera pasatu gara, eta langileen % 80k baino gehiagok parte hartzen dugu Euskara Planaren jarduera edo ekimenen batean.\nGainera, Euskaltelek bermatzen du jakinarazpenak eta dokumentazio orokorrak elebidunak direla eta hizkuntza hizlariaren aukerara egokitzen dugula (web-orria, Euskaltelen aldizkaria, bezeroarekiko arreta, Telebistaren programazioa, ahots-postontzia…). Halaber, politika hori saltokietara eta call centeretara hedatu dugu. Hala, arro esan dezaket call-center guztiak EAEn dituen operadore bakarra garela. Baina badaude nabarmentzeko beste gai batzuk; adibidez, Euskal Ikastolen Federazioarekiko lankidetza. Horrez gain, telefonoen eskuliburu guztiak euskarara itzultzen dituen munduko operadore bakarra da Euskaltel. Lan horretan hasi ginenean, terminologia-arazoak agertu ziren, telekomunikazio-terminologia oso zehatza behar zelako. Horregatik, hitz horiek guztiak barnean erabiltzeko terminologia-hiztegi batean elkartzen hasi ginen. Hiztegi hori erabilgarri dago orain Euskaltelen webgunean. “Telekomunikazio Hiztegia” da. Arro diot Euskaltel dela ekimen hori aurrera eraman duen bakarra.\nHainbat ekimen dira Euskaltelek euskararen alde egiten duen lanaren erakusle. Bezero orori nahi duen hizkuntzan zerbitzu ematea bermatzeko eta enpresa barruan euskara gehiago erabiltzeko egindako ahaleginak izan du bere aitortza: Zilarrezko Bikain ziurtagiria eta “Bai Euskarari” saria.\nLehen esan bezala, oso arro gaude orain arte egindako lanarekin, baina badakigu oraindik ere asko dugula egiteko. Bezeroei ematen dizkiegun produktu eta zerbitzuak etengabe hobetzeko lan egiten dugu, eta, etengabe hobetzeko lan horretan, zailtasun ugarirekin egin dugu topo. Izan ere, telekomunikazio-munduak merkatu globalizatuak ditu oinarri, eta euskara bezalako hizkuntzak itzalpean gelditzen dira Gure konpromisoa ez da etengo, eta lanean jarraituko dugu, euskara mantentzeko, gure euskara, identitate-ikur moduan.\nEkitaldian, Azpeitiko Udaleko eta Euskaltel enpresako ordezkariez gain, Ikastetxeetako, Udal Euskaldunen Mankomunitatea (UEMA), Azkoitiko Udala eta Euskara Patronatuko ordezkariak izan dira.


Urduña – Sare Berdeak\nApirilaren 14tik 24ra Equinoccio Naturak hainbat jarduera egingo ditu Urduñako Turismo Bulegoak Aste Santu honetarako antolatutako egitarauaren barruan: familientzako ornitologia tailerra hilaren...\nUrduñako turismo bulegoak antolatutako ekintza proposamenak. Equinoccio Naturak hegaztiak behatzeko 5 ibilbide egingo ditu. Hemen daukazue programazioa: Shinrin Yoku: zentzumenak esnatzeko ibilbidea...\nINTERPRETAZIO IBILBIDEA URDUÑAN. Gure orkideak ezagutzera goaz. Lurgaia Fundazioa\nEguna: Maiatzaren 29a Ordua: 10:00 Lekua: Lendoñoko atsedenlekua. Urduña Antolatzailea: Lurgaia Fundazioa Iraupena: 2 ordu gutxi gorabehera. IZENA EMAN BEHAR DA AURREKO...


Uhinen indarrak bultzatuta - Bizkaiko Hitza\nUhinen indarrak bultzatuta\n2017, irailak 22 Bizkaia, Gizartea, Kirola, Kultura 770\nUr gainean hegan, pisurik ez balute legez, doinu lasai edo gogor baten erritmora dantzan dirudite. Zeinek harrapatu onena, zeinek iraun luzeen uhinaren gandorrean. Itsasoaren astinduek lagunduta, zein astindu horiek beraiek eroriarazita. Afizioa ofizio bilakatu dute batzuek. Eta kultura bat sortu da haren inguruan: surfaren mundua. Indar hori baliatuta, jaialdia antolatu dute Sopelan. Hainbat elementu uztartu dituzte herrian errotuta dagoen kirola ikusarazteko. Duela lau urte hasitako ibilbideari jarraipena emanez abiatu zuten atzo Sopela Kosta Fest. Igandera bitartean, lehiaketak, ikastaroak, gastronomia, musika, antzerkia, natura eta umeentzako jarduerak uztartuko dituzte.\nUrtero jaialdian berrikuntzaren bat sartzeko ahalegina egiten du Sopelako Udalak. “Surfa, natura eta musika dira Sopela Kosta Fest jaialdiaren ardatz oraindik ere, bai. Eta, euskarri nagusi horietan oinarrituta, urtero egitarauan musika talde deigarriak eta ekintza berriak sartzen saiatzen gara. Era guztietako ikastaroak antolatzen jarraituko dugu aurten, eta, guztira, doako 450 plaza eskainiko ditugu”. Hala adierazi du Leire Basauri kultura zinegotziak. Musika eskaintza da jaialdiko jarduerarik erakargarriena. “Udaletxeko plazan egingo diren kontzertuek jarraitzen dute Sopela Kosta Festeko gutizi izaten, eta pentsatzekoa da Willis Drummond, Delorean eta gainerako taldeek jendetza ekarriko dutela”.\nDoako hogei jarduera inguru antolatu dituzte aurten. Surfa ikasteko saioak dira horietako batzuk. Herriko bost surf eskola arduratuko dira kirol horretan hastapenak egin nahi dituztenei doako ikastaroak emateaz.\nTaula gaineko abileziekin nahikoa izan ez, eta bestelako kirolak sortu dira surfaren inguruan. Kayak-surfa da horietako bat. Horri helduko diote, aurten, lehenengoz. “Askok ez dakite, baina gure hondartzetan munduko olatuetako kayak txapeldunak ditugu”. Kirolari horietako batzuen eskutik izango da haren oinarri nagusiak ikasteko aukera.\nEuskal Herriko Surf Federazioak eta Peña Txuri surf eskolak egokitutako surf ikastaroak emango dizkiete, gainera, behar bereziak dituzten gazteei. Euren eskutik ezagutu ahalko dituzte olatuen gainean aritzeak eskaintzen dituen bizipenak.\nSurfak Sopelan duen garrantzia ukaezina da. “Europako kostaldean dagoen hondartza ezagunenetakoa da, eta bertan aritzen diren surflariek ere nazioarteko maila dute”. Munduan 35 milioi lagun inguru aritzen dira surfean. Horien guztien ordezkari batzuek lekua izango dute herrian. Erakustaldiak eta lehiaketak ez dira faltako bihar eta etzi Arriatara, Atxabiribil eta Barinatxa hondartzetan. Zaleekin batera, profesionalak ere elkartuko dira olatuek prestatzen dieten agertokian erakustaldirik onena nork egingo lehian. Euskal Surf Zirkuituaren II. proba eta Euskal Herriko txapelketa lehiatuko dituzte, besteak beste. Beteranoak, surf elkarteen arteko lehiak, bodyboard zein kayak-surf zaleak ikusi ahalko dira uhinetan dantzan.\nHorrez gain, herriko surfaren bilakaeran zeresana duen inguruneak gero eta indar handiagoa hartu du lau urteko ibilbidean. “Agerikoa da surfa egiten den hondartzetan itsaslabar ikusgarriak daudela, ondare historikoa dugula, beste hainbat zaletasun duen biztanleria… Surfetik abiatuta, haziz joan den jaialdia da, honenbestez”.\nAskatasuna iradokitzen duten irudiz josiko da itsasertza. Egitarauak ere, askatasun hori bermatze aldera, aire zabalean eskainiko ditu ume eta gazteentzako jarduera mordoa. Hala nahi dutenek naturarekin eta itsas labarrekin lotutako saioetan aritu ahalko dute. “Gazteentzat, naturaren zaintzara bideratutako ekintza jolasgarriak antolatzen saiatu gara”. Aranzadi Zientzia Elkartearen eskutik, apo, arrabio edo sugeen inguruko tailerra prestatu dute; argazki erakusketa ere izango da, eta hitzaldiak eta eskulanak egingo dituzte. Aztarnategi baten indusketa nola egiten den erakusteko tailer bat izango da. Eta harriak margotuta egoera emozional asko islatzen lagunduko diete umeei.\nItsasoari lotuta, naturari eskutik helduta eta historiak utzitako aztarnak oroituta osatuko dute jaialdiaren eskaintza. Besteak beste, Burdin Hesiaren aztarnak ikusteko bisita gidatuak antolatu dituzte. “Bada Sopelan bizi eta ez dakienik inguruko muinoetan gerra zibileko defentsa lerroaren aztarnak daudela, edo, jakin arren, inoiz gerturatu ez denik”.\nJaialdiak, azkenaldian nagusitu direnen antzera osatua izan nahi bazuen, ezin zuen utzi alde batera gastronomia. Ogi likidoa, ogi solidoa jardueraren bidez, helduentzako garagardo eta ogi dastatzea egingo dute. “Euskal garagardo egile onenetako batzuek parte hartuko dute, eta haien eskutik eskainiko dugu jarduera hau”. Bertan parte hartzeko leku guztiak bete dira.\nEz dute izan zailtasunik jaialdiaren ildoa osatzen duten surfa, natura eta musika uztartzeko. Aurten ere, arrakasta izango dutela sinetsita daude: “Sopeloztarrek eta bisitatzen gaituztenek erraz hartzen dute Sopela Kosta Festen uhina. Jarduera batek beste batera eramaten zaitu, indarra baduzu, behinik behin”.\n+ NOIZ ZER


You searched for Maialen Lujanbio - Page 6 of 32 - Bertsolari\nSearch Results for "Maialen Lujanbio"\nEmaitzak: Maialen Lujanbio\nBertsolariak kantuen hitzetan, Jon Maiaren eskutik\nBertsolariak kantuen hitzetan – Jon Maiak, Gazteako DiDa saioan. Zenbat abesti idatzi dituzte bertsolariek guk jakin gabe. Abesti horien errepasoa egin digu Jon Maiak. Hasi Iparragirretik Maialen Lujanbiora arte, bidean beste hainbat bertsolari izanda, eta beste asko hurrengo atal baterako gordeta. Entzun kantu bat gara! Bertsolariak kantuen hitzetan\nBertso saio berezia Billabonan, “(H)ari naizela”-ren 200. irratsaioa ospatzeko\n(H)ari naizela – Argia aldizkaritik. Otsailaren 26an bertso saio berezia antolatu dute Ataria Irratiak, Harituz Tolosaldeko bertsozaleen topaguneak eta Xenpelar Dokumentazio Zentroak elkarlanean: Imanol Artola “Felix”-ek gidatzen duen bertsolaritzaren inguruko saioak 200. programa beteko du martxoaren 3an. Hori ospatzeko “Felix”ek berak gidatutako bertso saio berezia egingo dute Oihana Iguaran, Maialen Lujanbio, Amets Arzallus eta Julio\n«Arrakastatsua izan da Bertsolata, aurtengo egoera berezia izanagatik ere»\nBertsolata – Hernaniko Kronika-tik. Eskerrak eman dizkiete arduradunek herritarrei, Bertsolataren balorazioa oso positiboa izan da eta. Joan den asteazkenean, Errege egunean, eman zioten amaiera aurtengo Bertsolatari. Iraulio Panttalone Bertso Kabiyak antolatuta eta Hernaniko Udalaren laguntzarekin, punta-puntako bertsolariak izan ziren protagonista aurtengo egitarauan. Adin guztietako herritarrentzat antolatu zituzten saioak, eta balorazio positiboa egin dute\nNegu hotzenari beroa ekarri dio Etxerat-en bertso saioak\nNegu hotzenari beroa ekarri dio Etxerat-en bertso saioak – Amalur Artolak NAIZen. Aiako Harri elurtuen magalean ospatu da aurtengoan Etxerat-en bertso saioa. Negurik hotzenari berotik erantzunez, zortzi bertsolari eta 360 ikusleren taupadak gatibu dituztenekin konpasean aritu dira bi orduz. Aforoak aforo, bertsozale, antolatzaile eta teknikarien –streaming bidez jarraitu ahal izan da saioa–


Galtzagorri - Wikipedia, entziklopedia askea.\nGaltzagorri euskal mitologiako pertsonaia bat da. Mamurrak eta Prakagorriak gizakiei beren lan harrigarrietan laguntzen dieten ahaide txiki-txikiak dira. Praka gorriak dituzte soinean, eta orraztokian ezkutatzen dira. Euren jabeari biraka-biraka hasten zaizkio oihu batean galdezka. "Eta orain zer? Eta orain zer?" Eta une batean betetzen dituzte nagusiaren aginduak, nahiz eta ikaragarrienak izan. Beste izen batzuk: Aidetikako (Saran); Aiharra, Haio (Lapurdin); Beste mutilak (Gernikan), Patuek (Muxika)...\nGaltzagorri eskultura Getariako Saraleginea etxeko parkean. Testua: "Galtzagorri zuri kondari. Hemen ekarri bere tresnakeri. Ibili, ibili, nun ibili, zer ikasi! Ta denen artean bizi berri"\n"Familiariak" in Mitoen bilakatzea. Egilea, Anuntxi Arana. Argitaletxea, Gatuzain, Baiona 2004.\nLeprechaun (Irlandar mitologia)\nOrriaren azken aldaketa: 8 uztaila 2021, 18:00.


Aita santua beti berandu - Noticias de Gipuzkoa\nAita santua beti berandu\nrikardo arregi 28.10.2020 | 00:18\nJende askok uste du Erromako aita santuak sexu bereko bikote zibilei buruz egin berri dituen adierazpenak aurrerapen ikaragarrizkoa direla. Ez dakit nik hainbesterako den. Egia da sexu bereko bikoteak infernura, edo sutara, zuzen-zuzenean bidaltzearen eta aita santuak erakutsi duen erruki mota horren arteko desberdintasuna nabaria dela, baina adierazpenok ez diote Frantziskori estutasun larririk ekarriko. Azken finean, bikote zibilak arautzearena estatuei dagokie, agintari zibilei, ez eliza katoliko erromakoari, eliza estatuen aferetan muturra sartzen beti ibili den arren. Beste kontu bat izango litzateke Vatikanoko Hiriaren Estatuan (horixe da izen ofiziala) bikote zibilei buruzko lege berri bat ezarriko balute bertako biztanleentzako. Han ez al dute babesa eta familia izateko eskubiderik? Hori ez da gertatuko, jakina. Katoliko atzerakoiak haserre daude, nola ez.\nNiri gustatuko litzaidake jakitea zer pentsatu duen, adibidez, Eva Brunne Estokolmoko apezpiku izandakoak, lesbiana eta bikote zibilduna. Suediako elizan gertatzen diren gauzak, badakizue. Frantziskok adierazpen mega-aurrerakoi horiek egin baino hilabete batzuk lehenago, Estatu Batuetako eliza episkopalaren agintariek kargu hartu zioten apezpiku bati sexu bereko bikote bati ezkontzaren bedeinkapena ukatzeagatik, zuzenbide kanonikoaren kontra zihoalako. Bi adibide baino ez dira horiek, hamaika daude. Zeren katoliko ez diren kristau asko baitago munduan (hara!): katoliko atzerakoiak bezain atzerakoiak eta katoliko aurrerakoiak baino aurrerakoiagoak. Eliza protestanteetan, gainera, ezkontza ez da sakramentua, bedeinkapena baizik, horrek erraztuko die afera.\nFrantziskoren hitz ustez errukigarriak hor geldituko dira, hitz, beste askotan bezala. Dena den, propaganda ederra lortu du: berriro ere hedabideetan, berriro ere figura. Hitz horien azpian dagoen sakoneko umiliazioa oharkabean pasa da, Jose Arregi teologoak nabarmendu duen bezala. Bide batez, aita santuak begiratu al du mapa batean zenbat herritan dagoen jadanik sexu berekoen arteko bikote zibil eta ezkontza legeak? Hor atzean segitzen du berak.


A8 (eta bestiak) duan! — Eibar.ORG | Eibarko peoria\nHemen zaude: Hasiera / Blogak / Kalamuatik Txargainera / A8 (eta bestiak) duan!\nA8 (eta bestiak) duan!\nLeire Narbaiza 2016/02/19 11:55\n...eta kitto! aldizkarixan 2016ko otsaillaren 19xan argittaratutakua\nIzenburua irakorritta batek baiño gehixago pentsauko zeban 15 urte atzera egin dabela. Baiña ez, A8Doan plataformiak biharrian segitzen ez badau be, arazuak hor jarraitzen dau, bizirik.\nEgixa da, A8 eta AP1en Gipuzkuako zatixa erabili ezkeriok, bertako diputaziñuak badakala halako tarifa lau bat, 25,64€ hillian baiño ez pagatzeko. Kontua da, Bizkaiko zatixan edo Arabakuan ibiltzen bagara, halakorik ez jakula aplikatzen.\nGeografixa aldetik, mugan egonda, naturala da eibartarrok Bizkairutz egittia. Makinatxo batek hartzen dogu egunero bide hori biharrera juateko. Iñungo deskuentorik barik, Ermuan hartuta 3,48€ eta Azittainen 4,86€ biaje bakotxeko. Egizue biderketia! Eskandalua da peajietan gastatzen doguna. Eta diskriminaziño garbixa gure beste probintziakidiekin konparauta.\nDurango aldian hasi dira mobitzen. Firmak hartzen dihardue. Baiña Bizkaiko diputaziñuak esan dau zeozertxo. Biña etara daben berba bakarra “bizkaittarrak” izan da. Atzera be, konponketa partziala, txaplatia. Eta berriro be, eibartarrok kanpuan!\nEz da zentzunbakua bide bakarrak enpresa bik gestionatzia? Zeiñen buruan sartzen da komunidade autonomo bereko autopista bera gobernu biren pian izatia eta gaiñera, arau desberdin bi eukitzia? Burutik eginda gagoz, ala?\nEzagun da diputaziñueri ez jakuela interesatzen alkarrekin eta danon onerako bihar egittia, bakotxak bere feudua dakalako. Ez dakit zeiñek irabazten daben honekin. Argi dago, ostera. Galtzaille bakarrak: gu geu.\netiketak: Kolaborazioak, ...eta kitto!, Kalamuatik


GALARRAGA, Aritz "Liburu-iruzkinak:Jose Zabaletaren Anne Franken egunkaria"\nErein, 2005 . Itzultzailea: Josu Zabaleta\nZaila egiten da ia mundu guziak ezagutzen duen liburu baten gaineko kritikarik egitea, orrialde asko eta asko bete dituen liburu baten gainean ezer berririk aipatzea. Nork ez du, gutxi-asko, Anne Franken istorioa ezagutzen? Nork ez du, nahiz eta irakurri ez, berak idatzitako egunkariaren berri? Apunte gutxi batzuk emango ditut, memoria freskatzeko besterik ez bada ere: Anne Franken familia judua zen eta, otsoari belarriak ikusi ostean, Frankfurt jaioterritik Holandara mudatu beharra izan zuten, ihesi. Baina 1940. urtean alemanek Holanda hartu zuten eta, bi urte geroago, Anne Frankek bere egunkariari hasiera eman eta egun gutxira, familia osoak ezkutatzea beste erremediorik ez zuen izan. Egunkariaren idazketa 1944an eten zen, era bortitzean eten ere, Franktarrak deportatuak izan baitziren. Otto Frank, Anneren aita, izan ezik, beste guztiak hil ziren. Hasierako orrialde gutxi batzuk kenduta, egunkaria Annek ezkutatuta eman zueneko garaiaren testigantza da, beraz. Esan dugu zaila dela halako liburu bati buruz idaztea; saiatuko gara, hala ere, liburuak eskaintzen dituen hizpide anitzen artean kontu txiki batzuk jorratzen.\nAnnek hamahiru urte baino ez zuen egunkaria idazten hasi zenean. Pentsa daiteke, hortaz, balio literario handirik gabeko liburu baten aurrean gaudela, oraindik nerabezarora iritsi ez den ume baten apunte bilduma baizik ez dela egunkaria. Baina liburuaren orrialdeetan barrena abiatuz gero, ohartzen gara heldutasun harrigarriarekin idatzitako lana dela, ez dela mugatzen gertaeren edota pertsonen behaketa hutsera, saiatzen baita egoeraren, inguruan duen jendearen eta, noski, bere buruaren analisia egiten. Mariasun Landak prestaturiko sarrera mamitsuan antzeko ideia aipatzen da eta bat nator erabat bere hitzekin: «Hasierako orrietako gertaeren aipamen ia soiletatik, azkenerako gogoeta sakonagoetara, bizitzako galderarik funtsezkoenetara iristen da geldiro-geldiro». Idazteak errealitatea ulertzeko balio dio Anneri, baina baita errealitatetik ihes egiteko ere. Ezkutuan zeramaten bizimodutik urruntzeko aukera ematen zion idazteak, gutxieneko distantzia hartzen zuen egunerokoarekiko. Neurri batean, beste irtenbiderik ez zuelako idazten zuen. Idatzi ala erotu. Eta hala ere, muturreko egoera horretan ez du galtzen alaitasuna, begirada zorrotza, ironiara hurbiltze nahi hori. Orrialde hauetan zehar ez dago literatura egiteko nahi berezirik, zuzen-zuzenean eguneroko bizitzatik edaten duten hitzak dira Annerenak. Horrexegatik du interesa liburuak gazteentzat zein helduentzat, guztiok ere atera diezaiokegu zukua. Bide batez, egunkaria euskaratzeak (itzultzeko erabili den bertsioa, gainera, kanonikotzat hartzen dena izan da) balio dezake eskoletan-eta jazarpenaren testigantza den liburu hau lan-material gisa erabiltzeko.\nBetidanik gustuko izan dudan generoa da egunkariarena. Irakurritakoen artean gogoan gordetzeko modukoa da, adibidez, Alejandra Pizarniken “Diarios” liburua. Hala dio bertan: «Si trato de escribir de mí es para conjurarme». Etxekoen artean ere (edo «bizilagunen artean» esan beharko nuke?),Miguel Sanchez-Ostizen egunerokoak ezin utzi aipamenik gabe. Anne Frankek idazle izan nahi zuen nagusitzean. Hori zen bere ametsa eta helburua. Eskola ona da horretarako egunkaria, zeure buruarekin aurrez aurre jartzen zaituen hariketa den heinean, erregulartasunarekin idaztera behartzen zaituen neurrian. Utzi izan baliote, auskalo noraino iritsiko ote zen.


Frantziako helmuga zeharkatzeko asmoz Irunera iristen diren migratzaileen jarioa handitu da – Irunero\nPosted on 2021(e)ko martxoak 24 by Irunero\nMartxoko lehen asteburuan zehar ehun migratzaile inguru iritsi ziren Irunera. Ondorioz, Eusko Jaurlaritzaren Kontingentzia planaren 2. fasea aktibatu eta migratzaileei ostatu emateko baliabide gehiago egokitu ziren. Instituzioen erantzunaz gainera, Irungo Harrera Sareak Irunera iritsitako migratzaileak artatzeko konpromisoari eutsi dio.\nEusko Jaurlaritzak zabaldutako datuen arabera martxoaren 6tik 7rako gauean 106 iragaitzazko migratzaile artatu ziren Irungo errekurtsoetan. Horixe izan da azkenaldian hirira iritsitako migratzaile kopuru handiena. Irunera iritsitako migratzaileen kopuruaren gorakadaren aurrean, instituzioek momentura arte migratzaileak artatzeko eskainitako baliabideak handitu behar izan dituzte. Horretarako, Irungo Hilanderaseko aterpetxeko ohiko plaza-kopurua areagotu behar izan da, Irungo erromesen aterpetxean beste 30 ohe eta Hondarribiko aterpetxean 12 ohe eskaini direlarik.\nKontingentzia planaren 2. fasea aktibatu eta baliabide gehiago egokitu ostean, martxoaren 7ko gauen 98 migratzailek eman zuten gaua hirian, 104 martxoaren 8ko gauean eta martxoaren 9ko gauean, berriz, 75 migra- tzailek martxoaren 10eko gauean. Eusko Jaurlaritzatik adierazi denez, “iragaitzazko migratzaileen fluxua ohiko mailetara itzultzen ari da mugan, pixkanaka”. Bidasoa eskualdeko zentro ezberdinetan artatutako migratzaileei ura eta jatekoa eskaini zaie, arropa eta maskarekin batera. Hortaz gain, dutxatzeko aukera izan dute eta tenperatura neurtu zaie. Zentzu horretan, Eusko Jaurlaritzatik baieztatu denez, egun horietan zehar “ez zen inor kalean gelditu eta Gobernuak martxan zituen errekurtsoak ez ziren osatu”.\nHarrera duin eta jarraitua\nMigratzaileak, Kanariar uharteetatik Iberiar penintsulara sartu ostean, Espainia eta Frantziako estatuen arteko muga zeharkatzeko asmoarekin iristen dira Irunera. Frantziako estatuko mugak itxita daudenez, mugan poliziak burutzen dituen kontrol zorrotzak direla eta, ordea, ezinezkoa zaie migratzaileei muga zeharkatzea. Ondorioz, Irunen muga zeharkatu ezinik gelditzen diren migratzaileen kopuruak gora egin du azken egunetan zehar. Mendigutxiak azaldu duenez, “berriro 2018ko zifrak ikusten ari gara”. Izan ere, berriro ere migratzaileak Irunera asteko egun guztietan zehar iristen direla ikusi dute, astelehen batean 20-27 pertsona iristen direlarik, hau da, orain dela 3 urteko kopuruak errepikatuz.\nIrungo Harrera Saretik migratzaileen etorreraren aurrean Eusko Jaurlaritzatik martxan jarritako baliabide gehigarrien beharra azpimarratu da. Irungo Harrera Sareko Josune Mendigutxiak gogoratu duenez, migratzaileen kopurua igotzen hasi zenetik hilabete pasa da neurri berezi hauek hartu diren arte. Egunero hirira iristen diren migratzaileen kopuruak handiegiak izan ez arren, migratzaile berri horiek aurretik hirian pilaturikoei batzen zaizkie, muga zeharkatzeko esperoan Irunen zain dauden migratzaileen kopuru totala handituz.\nMuga zabaldu ezean, denbora luzez egoerak horrela jarraituko duela uste dute Irungo Harrera saretik. Josune Mendigutxiak ohartarazi duenez, “Kanariar uharteak husten ari dira eta bertan milaka pertsona pilaturik daude”. Horrekin batera, muga itxita jarraitzen duen bitartean eta bestelako irtenbiderik topatu ezean, hirira iritsitako migratzaileekin zer gertatuko ote den argitzeko dagoela azaldu du Mendigutxiak. Sareko ordezkarik azaldu duenez, migratzaileen profilean, berriz, aldaketa gutxi egon da, adina apur bat murriztu bada ere, gehienak Malitik datozen gizonezkoak dira. Gehienek Frantziara iristea dute helburua, frantsesa menperatzen dutelako edo senide zein lagunak dauzkatelako bertan.\nIrunera iristen direnean Irungo Harrera Sareko kideek migranteei mugaren egoeraren berri ematen diete, muga itxita dagoela azaldu eta haiek lasaitzen saiatzeko. Josune Mendigutxiaren hitzetan “oso urdurituta iristen dira Irunera, asko Kanarietatik atera ezinik 4-5 hilabete eman dituztelako eta hirira antsietate askorekin iristen dira, lehenbailehen muga zeharkatu nahi dutelako”.\nHortaz, datozen egun eta asteetan Irungo Harrera Saretik Migratzaileen kopuruak gora egiten jarraituko duela aurreikusten da. Zentzu horretan, ikusteko dago denbora luzez jendea pilatuz gero bestelako neurri-osagarri edo baliabiderik ahalbidetu beharko ote diren. Ezinezkoa da hemendik hilabete batera egoera nolakoa izango den aurreikustea eta egoera horrek Irugno Harrera Sarean kezkak eragiten ditu.\nMugek oztopatutako bidaia\n2020ko martxoko maiatzean amaitutako konfinamenduaren ostean, Irungo Harrera Sareak ohiko jarduera berreskuratu zuen, hirira iritsitako migratzaileen kopuruak gora egin edo murriztu arren, San Juan plazatik migratzaileei harrera duina eskaintzen jarraitzeko. Josune Mendigutxia Irungo Harrera Sareko ordezkari gisa azken hilabetean zehar hirira iristen diren migratzaileen kopuruan gorakada nabaritu dutela adierazi du.\nBeatriz Artolazabal Berdintasuneko sailburuak adierazi duenez, migrazioaren arazoa Europa osoan gertatzen ari dela. “Egiturazko arazoa da, eta erantzun bateratua eman behar zaio, Euskaditik edo Espainiako Estatutik ez ezik, Europa osotik ere”, adierazi zuen sailburuak. Artolazabalek nabarmendu duenez, “erantzun bateratua” behar da, eta koordinazio handiagoa Espainiako Estatuarekin etorrera horien inguruan; horrek, zalantzarik gabe, iragaitzazko pertsona horiek arreta hobea jasotzea ekarriko du.\nPosted in ErreportajeakTagged irun, irunero, Irungo Harrera Sarea, Kontrolak, migranteak, Muga


Baionan hil duten emakumearena azkena izan dadila eskatuko dute bihar : Oarsoaldeko Hitza\nBaionan hil duten emakumearena azkena izan dadila eskatuko dute bihar\nLarunbatean 53 urteko emakume baten gorpua aurkitu zuten, ubeldurekin. Oiartzungo Feministen Asanbladak deituta, elkarretaratzea egingo dute bihar.\nMartxoan egindako elkarretaratze baten irudia. Bihar, haien desioen kontra, berriro elkartuko dira.\nOiartzungo Feministen Asanbladak elkarretaratzea egingo du bihar —hilak 7— arratsaldean, 19:00etan, Done Eztebe plazan. Baionan larunbatean hilda aurkitu zuten 53 urteko emakume baten gorpua, ubeldura askorekin. Bere bikotekidea atxilotuta dago, eta bihar pasatuko da epailearen aurretik.\nGizonak aurrekariak ditu genero indarkeriagatik, eta epaileak bihar erabakiko du kartzelan jarraituko duen ala ez. Berriak azaldu duenez, sekretupean dago kasua.\n2019an indarkeria matxistak Euskal Herrian hil duen laugarren emakumea da Baionakoa. Horietatik hiru Lapurdin izan dira.\nOiartzungo Udalak bat egin du biharko deialdiarekin. Eskualdeko mugimendu feministak egin duen deialdiekin bat egin dute lau udalek, baita ere Errenteriako Berdintasunerako Kontseiluak eta Pasaiako Emakumeen Mahaiak.\n“Indarkeria matxistaren aurrean guztiok dugu erantzukizuna. Hori dela eta, besteak beste, oiartzuarrak biharko elkarretaratzean parte hartzera gonbidatu nahi ditugu, indarkeria matxistak ez baitu lekurik eraiki nahi dugun jendartean”, esan du Oiartzungo Udalak. Iragarri dutenez, erakunde, elkarte eta herritarrek lanean jarraituko dute, emakumeak indarkeria matxistarik gabe bizi daitezen.\nErlazionatutako edukiaEmakumeen kontrako indarkeriaren aurkako ekitaldiak aurkeztu dituzte


Kristobal Harizmendi - Wikipedia, entziklopedia askea.\nKristobal Harizmendi XVII. mendeko idazle eta itzultzaile lapurtarra izan zen, sortzez Sarakoa. Herri lapurtarreko erretore laguntzailea izan zen eta Sarako eskolako partaidetzat hartzen da. Harena da 1660. urtean argitaraturiko Ama Birginaren hirur Officioak bertsotan idatzitako lana. Dena den, Luis Villasanteren ustez, Harizmendiren itzulpenak ez dira oso zehatzak, "parafrasi eta imitazioak" baizik. Joan Piarres Duvoisinek dioenez, Harizmendi Axularren agindupean aritu zen.\nAma Birginaren hirur Officioac (Bordele, 1658)\nAma Birjinaren Ofizioa (faksimilea, 1978, Hordago)\nUrthean laur aldiz dira,\nhauk betarik batzuk dira\nNahi duzun bezain ungi,\nIauna zuk molda iaguzu,\nbarur hautzaz bihotza.\nHaren hordain zuk indazu,\nZeure amorioa. Amen.\n—Ama birjinaren hirur Officioac\nKristobal Harizmendi Literaturaren Zubitegian\nLiteraturaren Zubitegia: 707\nOrriaren azken aldaketa: 4 apirila 2019, 19:56.


Baionan aparkatzeko zergen igoera onartu dute\nKazeta|2015/07/17|0 iruzkin Eguneratua:\nUztailaren 16an iragan den herriko kontseiluan, espero zen bezala 71. puntuak eztabaida sortu du: aparkatzeko zergen igoera. Baionako bizitzaileen aparkatzeko tarifa, karrikan 15 eurotik 22ra pasatuko da eta parkingetan, berriz, 30 eurotik 39 eurora.\nXede berri batekin itzuli da AEK Bretainiatik\nKattin Chilibolost|2015/07/17|0 iruzkin Eguneratua:\nKorrika eta Redadek, ikastola eta euskaldunen eta bretainiarren arteko parekidetasuna, berriz ere, bisita baten aitzakia izan da. Bretoieraren garapenerako martxan den eredu batek erakarririk egin dute bidaia AEK-ko kideek. Proiektu sendo batekin itzuli dira.\nBaionak gaztetxe bat ukanen du\nUztailaren 16an iragandako herriko kontseiluan, hautetsiek Baionan gaztetxe bat izatearen alde bozkatu dute. Lokala San-Izpiritu auzoan kokatuko da.\nBake Konferentzia Parisen\n"Pilota Parisen teilatuan dago. Urteetako borroka kapitalizatzeko unea heldu da"\nMediabask|2015/07/17|0 iruzkin Eguneratua:\nJean-François Lefort «Lof» Sortu alderdiko Ipar Euskal Herriko koordinatzailea da. Joan den ekainaren 11n Parisen iragan zen Euskal Herriko Bakearen Aldeko Konferentzia Humanitarioan parte hartu zen.\nBaionako oposizioak aparkatzeko zergen igoera salatu du\nKazeta|2015/07/16|0 iruzkin Eguneratua:\nUztailaren 16an Baionan iraganen den herriko kontseiluan, hiriko bizitzaileei aparkatzeko zergak %50a igotzea eztabaidatuko dute. Oposizioak, Jean-René Etchegaray auzapezaren "eginmoldea" salatu du.\nUhinak, aldaketa klimatikoaren oportunitateen hartzeko\nKattin Chilibolost|2015/07/16|0 iruzkin Eguneratua:\nKlima aldaketarekiko mugaz gaindiko elkartruke eta elkarlana bultzatzeko xedearekin, urriaren 6 eta 7an Uhinak kongresua burutuko da Ficoban.\nAEBetatik, Otegi eta euskal presoen askatasunaren eskaera\n"Free Otegi, Freen Them All" kanpainak Estatu Batuetatik sinatzaile gehiago lortuz, aitzina pausu bat egin du. Horien artean Alice Walker, James Petras soziologoa edo Noam Chomsky filosofoa aurkitzen dira.\n175 kazetarik Ortzaizen zauritutako Jojo Bidart sostengatu dute\nArantxa MANTEROLA|2015/07/16|0 iruzkin Eguneratua:\nUztailaren 8an, goizaldera, Ortzaizen burutzen zen polizia operazioan lanean ari zela, Jojo Bidart Euskal Irratietako kazetariak gomazko pilotakada jaso zuen Poliziak han bildutakoen aurka kargatu zuenean. Hedabide desberdinetako 175 kazetarik bere elkartasuna adierazi diote.\nEuskal Konfederazioak Akitaniaren jarrera "ezkorra" salatu du\nIurre BIDEGAIN|2015/07/16|0 iruzkin | Eguneratua:\nEuskararen Erakunde publikoko aurrekontua aipatzeko, Euskal konfederazioa lurralde kontratuko partaideekin elkartu da. Uztailaren 10ean, Akitaniako presidentea den Alain Rousset ikusi eta azken hunek, argiki, "eskualdean dirurik ez" dagoela adierazi dio. Konfederazioko kidea den Sébastien Castetek "ezkor eta kexu" atera direla aitortu du.\nBi euskal preso gose greban beste baten isolamendu egoera salatzeko\nKazeta|2015/07/15|0 iruzkin Eguneratua:\nUztailaren 13an Iban Aginaga eta Mikel San Sebastian, Hodei Ijurko iruindarrak bizi duen isolamendu egoera salatzeko gose greba mugagabea abiatu dute. Etxeratek eta Amnistiaren Aldeko Mugimenduek egoera salatu dute.\nOrria 359/ 426


ikasmina - Gipuzkoa, ikasten duen lurraldea\nZure bizitzari probetxu\ngehiago atera nahi diozu?\nKontu bat ireki gure on lineko AUTOGARAPEN ERREMINTAN eta zure burua ezagutzen ikasi, helburuak planteatu,…\nGarrantzitsuena galderak egiteari ez uztea da. Albert Einstein\nikasmina - Guipzukoa, un territorio que aprende\n2019.03.18 / Komunikatzearen garrantzia hitz egitearen ordez\nArtikuluan Idoia Camacho Markinak -Bozeramaileen Prestakuntzan eta Kazetaritza Espezializatuan irakaslea- hitz egitearen eta komunikatzearen arteko ezberdintasunei buruz hausnartzen du, eta komunikatzaile ona izatearen abantailei buruz ere.\n2019.03.16 / Zergatik ez daude emakume zientifiko gehiago? Ez da jardute baxuago batengatik\n2019.03.13 / Ekintzaile izaten ikasteko lantegi dinamikoa\nMartxoaren 15ean HUB emakume-ekintzaileen programaren zazpigarren saioa egingo da Impact Hub Donostian. Elkarlanerako, sortzeko eta ulertua sentitzeko espazio bat da, ekintzailetza femeninoko giro batean.\nGaurkotasun guztia ikusi\nJane Goodall zientzialariak izan nahi diren neskei: “jakin-mina izan, lan asko egin eta ez amore eman”\nBerriki BBVA Fundazioak “Aprendemos juntos” elkarrizketa antolatu du Grupo Santillana eta El País-en laguntzarekin. Bertan, Jane Goodall-ek parte hartu du, primatologoa eta XX. mendeko eragin eta aintzatespen gehien duen emakume zientzialarietako bat.\n'Gipuzkoa, ikasten duen lurraldea' jardunaldiko laburpen bideoa\n'Gipuzkoa, ikasten duen lurraldea' jardunaldiko hasiera ofizialeko bideoa\nJaso posta elektronikoz Bizitza Osoan Zeharreko Ikaskuntzari buruzko aldizkako\n> Aldizkarirako harpidetza egin orain


Bergarako Udalak Ondarearen Europako Jardunaldien V. edizioari ekarpen aberatsa | Bergarako Udala\nBergarako Udala-k Og, 2020-09-10 12:43-n bidalia\n'Kontaiguzu Ondarea! Ondarea eta Hezkuntza' da gaur goizean Mari Jose Telleria Kultura Foru Zuzendariak aurkeztutako Ondarearen Europako Jardunaldien V. edizioaren programaren izena; bertan izan da programa osatzen duten 70 antolatzaileen ordezkaritza txiki bat ere: Leire Arandia, D'Elikatuz zentroko zuzendaria; Rosa Errazkin, Laboratorium Museoko arduraduna; eta Luis Mokoroa, Euskal Gastronomia Elkarteko bazkidea.\nForu Aldundiko Kultura Departamentuak Ondarearen Europako Jardunaldien bosgarren edizioa aurkeztu du gaur goizean. Bertan, ehun bat jarduera eta 150 ekitaldi izango dira Gipuzkoan zehar, 70 erakundek antolatuta. Programa Gipuzkoa Kulturaren webgunean dago eskuragarri eta irailean hasi eta azaroan amaituko da.\nEuropako Kontseiluaren ekimen honen helburua da ondarearen garrantzia balioetsi eta herritarrei gerturatzea. "Kontaiguzu ondarea. Ondarea eta Hezkuntza "izenburupean, aurten, transmisioak -ondarea herritarrei kontatzeak eta azaltzeak- ondarea kontserbatzeari eta gozatzeari begira betetzen duen zereginean jarri nahi dute arreta. Halaber, hezkuntza erakundeei eta utzi diguten ondare materialari zein immaterialari balioa ematea da helburua.\nMari Jose Telleria Kultura zuzendariak adierazi duenez, “Aurten, gure ondarea agerian uzteko konpromisoa, ilusioa eta gogoa are handiagoak izan dira aurreko urteetan baino, eta hori erronka handia izan da parte hartu duten eragile guztientzat, Covid-19k eragindako murrizketa eta ziurgabetasunengatik. Gure esker ona adierazi nahi diegu erakunde antolatzaile guztiei, ziur baikaude gipuzkoarrek ONDAREAREN FESTA hau gozatuz baloratuko dutela”.\nIzan ere, "Kontaiguzu Ondarea. Ondarea eta Hezkuntza" osatzen duten jarduerek hezkuntza erakundeen ondarea aztertzen duten proposamenak bildu dituzte; adibidez, Ordizian, «Ordiziako irakaskuntzari begirada bat" erakusketa irekiko da urriaren 1ean D'Elikatuz zentroan. "Erakusketa honen bidez, Ordizian XIX. mendearen amaieratik gaur arte egon diren ikastetxeak ekarri nahi dira gogora. Ikasleen, irakasleen, eskolak ematen ziren eraikin edo lekuen, edo ikastetxe guztietako ikasleak biltzen zituzten ikasturte amaierako festen argazkiak ikusi ahal izango dira... Horrekin guztiarekin, hezkuntza prozesu ororen atzean dagoen ondare materiala zein immateriala balioan jarri nahi dugu», adierazi du Leire Arandia D'Elikatuz zentroko zuzendariak.\nBergarak, ekarpen aberatsa\nJardunaldi hauen xedea da ondareari balioa ematea, Gipuzkoako herritarrei ohi ez bezalako beste modu batean gerturatuz, gai komun batekin, eta egun jakin batzuetan. Rosa Errazkin Bergarako Laboratorium Museoko arduradunak honako hau azaldu du:. "Laboratorium Museoak urteak daramatza Ondarearen Europako Jardunaldietan parte hartzen. Bergarako ondarea ikusarazteko balio digu, eta aukera bikaina da antolatzen ditugun jarduerei zabalkunde handiagoa emateko. Ezinbestekoa da ondarea babestea, zaintzea eta baldintza onenetan ikusgai jartzen asmatzea. Ondarearen Europako Jardunaldiak bezalako ekimenek bultzada handia ematen diote".\nHain zuzen ere, Bergarako Udaletik (Laboratorium Museoa, Udal Artxiboa eta Kultura Zerbitzua) honako ekarpenak egingo zaizkie Ondare jardunaldiei:\n-Artea eta Zientzia Uztartuz ilustrazio zientifiko tailerra.\n-Biozientziaren unibertsoa arkeologia tailerra.\n-Organo Erromantikoaren Nazioarteko XXI. zikloa.\n-Ilustrazioaren eragina euskal dantzan hitzaldi musikatua.\n-Bergarako geologia eta ondarea ezagutu familian bisita gidatua.\n-Nola identifikatu gure zuhaitzak eta zuhaixak bisita gidatua.\nAparteko egoera bizi dugun arren, aurten 2019an baino eskaintza handiagoa izango dute herritarrek; izan ere, erakunde gehiago animatu dira antolatzaile gisa parte hartzera (% 30). Hori da, hain zuzen ere, Gastronomiaren Euskal Kofradiaren kasua, aurten lehen aldiz parte hartuko baitu jardunaldietan, eta lau jarduera antolatuko ditu. "Kofradiak, 1961ean sortu zenetik, euskal sukaldaritza ezagutzera eman nahi izan du munduan, besteak beste, ekitaldien bidez. Gaur egun ez daukagu hasieran besteko oihartzunik, eta, horregatik, gure lana zabaltzen jarraitu nahi dugu. Horretarako, gizarteari gure ekarpena egin nahi izan dugu, Ondarearen Europako Jardunaldiak bitarteko direla, gure kofradiari dagozkion 4 jarduera antolatuta. Adiskide eta laguntzaile baten bidez izan genuen aukera horren berri, eta proposatu zigunean ez genuen zalantzarik izan gure helburuekin bat zetorrela eta ezin hobeto egokitzen zitzaiola sukaldaritzako ondarea transmititzeko dugun xedearekin” azaldu du Luis Mokoroak, Euskal Kofradiako kideak.\nJardunaldi hauek herritarrengana hurbiltzeko asmoz, Foru Aldundiak jardunaldiei buruzko liburuxkak argitaratu ditu, museoetan, turismo bulegoetan eta kultur etxeetan banatzeko. Programa osoa Gipuzkoa.eus webgunean dago eskuragarri, hemen.\nOndarearen Europako Jardunaldia Gipuzkoako Foru Aldundiak bultzatutako proiektua da; K6 Gestión Cultural enpresaren bulego teknikoak egin ditu koordinazio lanak, eta Euskal Herriko Unibertsitateko Balioen Filosofia eta Gizarte Antropologia Saila arduratu da aholkularitzaz, Iñaki Arrieta irakaslea bitarteko dela. Era berean, bosgarren edizio honetan Kultura Departamentuak Mondragon Unibertsitateko Leinn graduko ikasle talde baten parte hartzea izan du, programa hau gazteei hurbiltzeko asmoz.\nGipuzkoako, Arabako eta Bizkaiko foru aldundiak elkarlanean aritu dira Eusko Jaurlaritzarekin, jardunaldiek Euskadi osoan duten eragina indartzeko, ahaleginak optimizatzeko eta esperientziak trukatzeko.


‘El Mentiron: Gasteizko XIX. mendeko album baterako orriak’ izeneko erakusketa paratu dute Gasteizen - KULTUR SHAREA\nErakusketan Ricardo Becerrok El Mentiron (1868-1869) egunkariko zuzendaritzan sortutako hogei bat diseinu satiriko daude ikusgai. Bibat Museoko Bendaña Jauregiko patioan jarri dituzte marrazkiak ikusgai, irailaren 25era arte.\nGasteizko Komedialdia jaialdiak umoreari lotutako ekimenez betetako egitaraua prestatu du igandera arte. Jaialdiaren harira, El Mentiron: Gasteizko XIX. mendeko album baterako orriak izeneko erakusketa ere aurkeztu dute, Bibat Museoko Bendaña Jauregiko patioan dago ikusgai.\nAnder Gondra da erakusketaren komisarioa. Gondrak ikerketa sakon bat egin zuen XIX. mendeko Arabako kultura panoramako pertsonarik garrantzitsuenetako baten inguruan, 2021ean Historias Increíbles. Antología de relatos de Ricardo Becerro de Bengoa kontakizunen antologia islatzen zuen liburua argitaratu ostean.\nErakusketa honetan, Ricardo Becerrok El Mentiron (1868-1869) egunkariko zuzendaritzan sortutako hogei bat diseinu daude ikusgai. “Munduko egunkari ilustratu merkeena” bezala ezagutzen zen, eta igandero Arabako ohiturei buruzko artikulu-sorta bat Gasteizko etxeetara helarazten zuen.\nErdi Aroko Araba elkarteak adierazi duenez, “erakusketa bere garaiko umorearen, eztabaida eta ezkutuko interesen eta garai hartan bizi zen egoera politiko nahasiaren adierazle ezin hobea da”.\nVital Fundazioaren eta Sancho el Sabio Fundazioaren laguntza beharrezkoa izan zen erakusketa egin aurreko ikerketa egiteko, eta Erdi Aroko Arabak eta Komedialdia umore jaialdiak haien babesa eskertu nahi izan dute. Erakusketa irailaren 25era arte bisitatu ahal izango da.\nMintza Eguna egingo dute ekainaren 5ean, Hendaian\n#badon proiektuak irabazi du Korrika-AEK Kultur sorkuntzarako beka


Helburu eta erabilera soziala lehenetsiko da baratzeen proiektuan - Beasaingo Udala\nHelburu eta erabilera soziala lehenetsiko da baratzeen proiektuan\nArgitaratua: 13 Ekaina 2017\nSinatu dira pdf Caritas-Sarea (625 KB) eta pdf Kutxa Ekogune (3.76 MB) pdf a (3.76 MB) fundazioekin baratze sozialen kudeaketa burutzeko lankidetza hitzarmenak\nPertsonen ongizatea eta bizitza kalitatea hobetzeko beste pauso bat emanez, baratze publikoak kudeatzeko lankidetza hitzarmenak sinatu dira. Bereziki behar gehien duten giza kolektiboak eta interes berezikotzat hartzen diren pertsonen taldeak izan ditu udalak gogoan baratze sozialen proiektu berria gauzatzerakoan. Ikuspegi soziala ardatz hartuta, hitzarmenak Caritas Sarea eta Kutxa Ekogunea fundazioekin sinatu ditu Aitor Aldasoro alkateak. Kutxa Ekogunearen izenean Mikel Insausti eta Sarea fundaziotik Agustin Tranche izan dira.\nHitzarmenen helburua baratze publikoen kudeaketarako irizpideak, funtzionamendua eta lankidetza adostea izan da. Kutxa Ekogunearekin, baratze publikoen erabileraren ardatz nagusiak finkatu dira. Hala nola, lurraren ikuskaritza eta aholkularitza, tailer praktikoak, formazioak, gomendioak eta orohar mantenurako irizpideak. Helburuak eta ardatz nagusiak hauek izango dira, aisialdi aktiboa sustatzea, nekazaritza ekologikoa bultzatzea, erabiltzaileengan eta haurrengan naturarekiko errespetua sustatzea, gizarte talde ezberdinen arteko elkarbizitza eta harremanak bultzatu eta gizon eta emakumeen arteko proportzioak zaintzea. Honetaz gain, Beasaingo baratze parkea, Kutxa Ekogunearen Baratze parke sareko kide izango da eta nekazaritza adituen aholkularitza jasoko du.\nBaratze parkeak izango duen izaera eta erabilera soziala Caritas Sarea fundazioarekin hitzartutako lankidetza hitzarmenean oinarritu da. Honela, giza-integrazio programak burutu ahal izateko baratze sozialetara bideratuko diren partzelak %35 izango dira, interes bereziko taldeei esleituz. Esaterako, irabazi asmorik gabeko elkarteak, fundazioak, behar berezia duten kolektiboak, eskolak … . Caritas Goierri eta Sarea fundazioa arduratuko dira beren erantzukizunpeko partzelen barneko nekazaritzako jardueretan parte hartzen duten pertsonak hautatu, hartu, akonpainamendua egin eta jarraipena egiteaz.\nBaratze sozialen proiektu berria udazkenerako gauzatua egotea espero da. Bitartean baratzeen esleipena eta lur eremua egokitzeko lanak burutuko dira. Aurreko legealdiko proiektuan 88 baratze aurrikusita zeuden, egokia ez zen lurzoru industrialean eta aurrekontua guztira 265.431,11€koa zen. Oraingo proiektuan, 60 baratze aurrikusita daude eta kokalekua aldatu da lurzoru hiritarrera, Estanda lantegiaren atzealdean. Proiektuaren diseinua Ekogunek hartu du bere gain eta eremuaren egokitze lanen aurrekontua 42.000€koa izango da. Guztira 223.431,11€ aurreztu dira egungo proiektuarekin erabilera eta izaera soziala indartuz.


EH Bilduk atzera irabazi dio PPri azken eserlekua lortzeko lehian | Politika | Berria\nIñaki Oiartzabal (PP) botoa ematen Gasteizen, Marimar Blanco Arabako zerrendaburua ondoan duela. J.FONTANEDA / FOKU Tamaina handiagoan ikusi\nDuela sei hilabeteko argazki berbera utzi dute Espainiako Gorteetarako hauteskundeek Araban. Jeltzaleek irabazi dute, PSE izan da bigarren indarra, Elkarrekin Podemos hirugarrena, eta EH Bildu laugarrena. Lau alderdiok atzera lortu dute ordezkaritza Madrilen, eta, apirilean gertatu bezala, PP Kongresutik kanpo geratu da. Azken eserlekua lortzeko lehian, EH Bilduren alde makurtu da balantza, azkenean.\nEserlekuen banaketa aurreko berbera bada ere, boto kopuruan izan da aldaketarik apirileko bozekin konparatuz gero. Iragarrita zegoen laugarren eserlekua dantzan egongo zela, eta, duela sei hilabete bezala oraingoan ere, EH Bilduren eta PPren artekoa izan da lehia. Orain, ordea, bi alderdien arteko aldea ez da hain estua izan: EH Bilduk PPk baino 2.046 boto gehiago lortu ditu, eta, horrela, koalizio subiranistak duela sei hilabete baino askoz aiseago irabazi dio eskuineko alderdiari. Orduko hartan, 400 boto baino gutxiagogatik kendu zion EH Bilduk laugarren aulkia PPri, eta Javier Maroto Kongresutik kanpo geratu zen.\nOrain, EH Bilduk bozen %16,09 eskuratu ditu ( 27.364 boto) eta, gainera, hazi egin da, bai botoetan —2.617 boto gehiago— eta bai ehunekoan —%13,95etik %16,09ra—, eta Iñaki Ruiz de Pinedok berriro izango du eserlekua Madrilen. PPk, aldiz, ez du lortu berreskuratzea apirilean galdutako diputatua, eta Marimar Blanco ez da eseriko Kongresuan, nahiz eta mila boto gehiago bildu dituen: bozen %14,88 lortu ditu (25.318 boto).\nGainerakoan, EAJ nagusitu da herrialdean, eta handitu egin du sozialistei kentzen dien aldea. %23,59ko babesa izan dute jeltzaleek (40.127 boto); duela sei hilabeteko ia emaitza berberak erdietsi dituzte: soilik 173 boto galdu dituzte. Sozialistek eutsi egin diote bigarren postuari, eta Isabel Zelaak eserlekua mantenduko du. Jeltzaleek bezala, sozialistek ere behera egin dute botoetan azken hauteskundeekin alderatuta: botoen %21,94 lortu dituzte (37.325 boto), apirilean baino 2.327 boto gutxiago.\nInkesta gehienek zalantzan jartzen zuten Elkarrekin Podemosen eserlekua, eta iragarrita zegoen lehian ibiliko zela EH Bildurekin eta PPrekin. Azkenean, 628 botorengatik gailendu zaio Elkarrekin Podemos EH Bilduri. Botoetan behera egin arren, alderdi moreak hirugarren indarra da orain ere lurraldean, eta Juantxo Lopez de Uraldek eutsi egin dio eserlekuari. Espainiako joera orokorrari jarraikiz, Araban ere behera egin du Elkarrekin Podemosek botoetan: 4.000 boto inguru galdu ditu. Denera, bozen %16,46 eskuratu ditu (27.992 boto).\nVoxi eta Ciudadanosi dagokienez, bi datu aipagarri: Voxek 815 boto gehiago lortu ditu apirilarekin alderatuta (6.402 boto; %3,78), eta Ciudadanosek, berriz, 4.583 boto galdu ditu (2.500 boto; %1,47).


Aritz Oteiza: "Euskaldun berriaren rolean jarri nau Hikaldiak" - Bergara - Goiena.eus\nAritz Oteiza: "Euskaldun berriaren rolean jarri nau Hikaldiak"\nJokin Bereziartua Lizarazu 2020-11-27 16:21\nEuskaldun zaharra izanda, hitanoa galbidean egoteak "pena" ematen dio Oteizari; hala ere, hika ondo jakin gabe egitean konfiantza falta eta lotsa sentitu dituela aitortu du.\nZergatik erabaki duzu Hikaldian ere parte hartzea?\nEuskara altxor handi bat moduan ulertzen dut eta altxor handi horren barruan dagoen altxor txiki bat da hitanoa niretzat. Gabezia edo hutsune bat ikusten dut gizartean hitanoari dagokionez; bereziki, gazteon artean. Hika galtzen ari gara. Euskal Herri osoko fenomenoa dela esango nuke, baina Bergaran, behintzat, ebidentea da. Oso gutxi entzuten da euskararen erregistro eder hau herritarren eta, bereziki, gazteen artean, eta pena da. Hitanoa apur bat suspertzen saiatzeko, baina, batez ere, ikasteko eman dut izena.\n"Euskara altxor handi bat da, eta altxor horren barruako altxor txiki bat da hitanoa"\nHikaldiaren aurretik hitano ikastaroetan ere hartu duzu parte, Udal Euskaltegiaren bidez. Zelan?\nEsperientzia oso aberasgarria izan da niretzat, azken bi ikasturteetako ikastaroetan eman dut izena. Bost saio dira, modu intentsiboan edo denbora tarte labur baten egiten dena, eta helburua da oinarrizko ezagutza bat garatzea. Pixkanaka praktikan jarri ahal izateko ateak ireki zizkidaten saio horiek. Iaz izan zen lehen ikastaroa, eta, gustura egon nintzenez eta oraindik ere beharra badudanez, aurten ere egon naiz ikastaroan.\nBergarako Udalean ari zara lanean, eta bertan badira ariguneak. Zelan joan da lehen astea?\nUdaleko arigunea adibide ona dela uste dut. Langile gehienok euskararen ezagutza aldetik gai gara euskaraz lan egiteko, eta gure arteko solasaldiak euskaraz izaten ari dira. Gainera, udaletxe barruan sortu da hika berba egiteko girotxoa eta lankide batzuen artean saiatzen ari gara hitanoa erabiltzen. Adin tarte zabaleko lankideak ditut eta ezagutza aldetik maila ezberdinak daude, eta ikasteko aukera ona ari da izaten. Gainera, herri ezberdinetako lankideak daudenez hitano ezberdinak entzuten dira, eta hori ederra da.\nEuskara ez dakitenen rolean jartzen laguntzen gaitu hika ez jakiteak?\nEuskal hiztuna naiz txikitatik, euskaldun zaharra. Gaztelera presente izan dut, baina euskaraz bizi izan naiz. Orain, hika ikasten hasi naizenean eta Hikaldian parte hartzen, ohartu naiz zer sentitu ahal dezaketen euskaldun berriek euskararekiko. Enpatia sentitu dut; hitanoa erabiltzea kostatu egiten zait, lotsa sentitzen dut... Euskal hiztuna ez denaren aldean jartzeko balio izan dit, neurri baten. Gainera, Euskaraldiaren egitarauaren barruan Hikadromoa ere badugu Bergaran; mintzalagunen eredua hartuta, hika aritzeko aukera izango dugu [bihar egingo dute, azaroak 28].\n"Enpatia sentitu dut; hitanoa erabiltzea kostatu egiten zait, lotsa sentitzen dut... Euskal hiztuna ez denaren aldean jartzeko balio izan dit"\nBadakizu Bergaran zenbatek daroazuen h hizkia txapan itsatsita?\nUste dut 120 bergararrek eman dutela izena Hikaldian eta suposatzen dut pegatina ez daroaten batzuek ere hika erabiltzen dutela. Esperientzia pilotua izanda, datu polita dela deritzot.\nZer da Euskaraldia zuretzat?\nOso ekimen interesgarria, gure kontzientziak pizteko oso baliagarria dena. Hizkuntza ohitura batzuk zuzentzea edo hobetzea ahalbidetzen duen heinean, aurrerapauso handi bat da. Sakatu beharreko botoi bat da Euskaraldia.


Gobernuak langabeentzako 420 euroko laguntza zabaltzea aztertu du | Consumer\nGobernuak langabeentzako 420 euroko laguntza zabaltzea aztertu du\nGobernua sindikatuekin bilduko da lehenik, "adostasun soziala" lortzeko.\nEgilea: mediatrader 2009-ko abuztuak 20\nGobernuko lehendakariak, José Luis Rodríguez Zapaterok, atzo jakinarazi zuen 420 euroko prestazioaren ezaugarriak aldatzeko aukera egongo zela. Prestazio hori abuztuaren 1etik aurrera hileko langabezia-estaldura galdu duten pertsonentzat onartu zen. Neurri hori indarrean jarri dela sindikatuekin ebaluatu ondoren, Gobernua prest egongo litzateke, beharrezkotzat jotzen bada, kobratzeko baldintzetan aldaketak onartzeko.\nJoan den ostegunean, laguntzak arautzen dituen Lege Dekretua berretsi ondoren, Gobernuak esan zuen sei hilabetez 340.000 langabe inguru izango zituztela. Hala ere, lehendakariak atzo esan zuen oraindik ezin dela zehaztu hartzaile kopurua. Datu ofizialen arabera, 1,2 milioi enplegu-eskatzailek baino gehiagok ez dute inolako prestaziorik jasotzen.\nUne honetan, laguntza berria abuztuaren 1etik aurrera hileko langabezia-estaldura galdu duten pertsonei bakarrik aplikatuko zaie. Egun hori zalantzan jarri da eta aldaketak onartzeko aukera aztertzera behartu du.\nPrestazio honen kobrantza prestakuntzaldi bati begira egiten da, langabetuak lanpostu bat «lehenbailehen» aurki dezan, nahiz eta baliabide publikoen eskuragarritasunaren mende egon. Diru-sarrerarik ez duten egoeretan, dagoeneko existitzen da autonomia-erkidegoen gizarte-babesa, gizarteratzeko errenten bidez, eta horiekin bateraezina da 420 euro kobratzea.\nAbuztuaren 26an, lehendakaria autonomiekin elkartuko da. Topaketan, Gobernuak laguntza eskatuko du kotizazio- edo laguntza-prestazioa galdu dutenentzako aurreikusitako laguntzak indarrean sartzen laguntzeko.\nestaldura 240 euro posibilidad-eu zabalkuntza\nUrtarrilaren 1etik aurrera sorospena agortu zuten langabeei 420 euro gehiago emanen dizkie Gobernuak.\nAitatasun-baimena lau astera luzatzea onartu da\nLau hamartarreko ekintzak\nZer dira zabor-bonuak?


Matrikula zabalik urriaren 15erarte\nHETEL eta CONFEBASK-ekin dituen akordioei esker, gure ikasleek Europar Komunitateko lurralde batean gauzatu ditzakete Lanbide Heziketako praktikak ERASMUS+ bekei esker.\nIkasleek hizkuntzaren konpetentzia garatzen dute.\nZeharkako gaitasunak garatzea: Autonomia, erantzukizuna, moldagarritasuna, erabakiak hartzeko eta taldean lan egiteko gaitasuna\nNorbera aberastea, beste kultura batean bizitzean.\nEnplegagarritasun kualitatiborako aukerak handitzea\nHetelek eskatu duen deialdiak, 90 eguneko iraupenarekin lan praktikak hartzen ditu.\n1. OLH, GMHZ edo EMHZ bateko 2. kurtsoko ikaslea izatea\n2. Matrikulatuta dagoen ikastetxe horretako hautaketa prozesuan aukeratua izatea, eta inongo diziplina espedienterik edo antzekorik ez edukitzea.\n3. Europar Bastasuneko kide diren edozein 28 herrialde bateko hiritartasuna edukitzea, eta parte hartzen duten herrialde batekoa ez izanda ere, proiektuari elkartutako HETEL zentro batean matrikulatuta egotea.\n4. Ezin izango da aldi berean beste programa edo beka batean parte hartu.\n5. Erasmus praktiketako ikasleek, Lan Praktiken Ziurtagiria DERRIGORREZ eduki beharko dute, bukaeran dokumentua aurkeztu beharko dutelarik.\nErasmus+ beken informazioa.pdf\nErasmus charter of HE2021-2027_stamped.pdf\nLea-Artibai Amankomunazgoko Gizarte zerbitzuekin bilera\nIrailaren 20an Esperantza eraikineko areto nagusian, Amankomunazgoak deituta Markina-Xemeingo eta Etxebarriko ikastetxe guztietako ordezkariak bildu dira, Gizarte Zerbitzuak eta prestazioak azaltzeko.\nMondragoiko Ezagutza dibisioa\nMondragoi Korporazioan, pertsonen prestakuntza eta heziketa zutabe historikoak dira Esperientzia Kooperatiboan, hau dela eta Finantzak, Industria eta Banaketa dibisioez gain Ezagutzaren dibisioa ere bada, bertako partaidea da Lea Artibai Ikastetxea.\nBatxilergoko lehen eta bigarren mailetako ikasleak Ongi etorri eguna ospatu dute. Tutoreen gidaritzapean elkar ezagutu eta giro onean ikasturtea hasteko dinamika desberdinak burutu dituzte


Milioi bat euroko aparkalekua Gaztelugatxen: obra gelditzeko sinadurak biltzen ari dira\n2020ko apirilaren 07a, asteartea | Ordua Euskal Herrian 00:36:07\nBizkaiko Foru Aldundiak ia milioi bat euro gastatu nahi du Gaztelugatxeko biotopo babestuaren eta kontserbazio bereziko eremuaren inguruetan 51 autorentzako aparkalekua eraikitzeko, "Trafikoa antolatu eta baretze" aldera.\nGeroz eta masifikatuago dago Gaztelugatxe, industria turistikoak egiten duen ustiapenagatik.\nEgin nahi duten aparkalekuarentzat proiektatutako obrak 1.600 metro koadroko plataforma eraikitzea ekarriko luke, hormigoizko harri-lubetazko hiru horma berri, 3.000 metro kubo hondeaketa, 9.500 metro kuboko betelana, drainatze-lanak eta beste hainbat lan ere bai, malda handiko ezponda batean.\nAtzera bueltarik ez lukeen obra litzateke eta “garestia” dela salatu du SOS Gaztelugatxe plataformak. “Espezie autoktonoekin berriki birpopulatutako eremu bat suntsitzea dakar”, talde horren arabera eta adierazi dutenez, “arriskuan jartzen ditu inguruko balio naturalak, paisajistikoak, kulturalak eta sozialak”.\nGainera, SOS Gaztelugatxeren ustez, proiektu honekin ibilgailu pribatuaren erabilera sustatzen jarraitzen da, horrela kutsadura eta CO2 emisio, zarata, hauts eta eragozpen gehiago sortuz herritarrei. “Aparkalekuak, dei efektuagatik, ez du gainez egitearen arazoa konponduko. Aitzitik, hori larriagotzen eta natura-ingurune babestua nahiz bisitarien esperientziaren kalitatea degradatzen lagunduko du”, plataformaren esanetan.\nGaztelugatxe Game of Thrones telesailean agertu ondoren etengabe sustatu da eta erakunde publikoek bultzatu egin dute gainera. Emaitza: Bizkaiko bigarren helmuga turistiko bilakatu da, Guggenheimen ondoren.\nSOS Gaztelugatxe plataformaren ustez, Bizkaiko Foru Aldundiak estrategiak diseinatzen jarraitzen du amu turistiko hori sendotu eta indartzeko eta Bizkaiko kostalde osoko motor ekonomiko bihurtzeko, “garapen jasangarria”, “turismo berdea” eta “ingurumenaren babesa” bezalako kontzeptuak “modu engainagarrian eta interesatuan” aipatuz.\nHorri aurre egiteko eta, zehazki, aparkalekuko obrak geldiarazteko, sinadurak biltzen ari dira Change.org plataformaren bitartez eta dagoeneko 17.000 lagunek baino gehiagok babestu dute eskaera.\nKanal hauetan artxibatua: Turismo masiboa | Bizkaia | Bizkaiko Foru Aldundia


Kamamila | Consumer\nErraz landu daiteke, ez baitu zainketa handirik behar.\nChamamelum izen zientifikoa duen kamamila landare belarkara da, urtekoa eta adarkatua eta hosto iraunkorrekoa. 40 zentimetro inguruko altuera du, baina 60 zentimetro ere egin ditzake, behar diren baldintzak betetzen badira.\nKamamilaren zurtoinak glabroak eta tenteak dira, hostoak lobulu horzdunekin zatituta agertzen dira eta adar finak botoi horiko buruetan eta petalo zurietan amaitzen dira. Horrek margaritaren antzeko zerbait ematen du.\nAle usaintsu eta sendagarria da, eta asko erabiltzen da merkaturatzen diren infusioen bidez digestio-arazoak edo -nahasteak konpontzeko.\nKamamila Europakoa da jatorriz, eta agian horregatik Hungaria eta antzinako Jugoslavia dira herrialde ekoizle nagusiak, nahiz eta mundu osoan landu eta kontsumitu.\nKonposatuen familiakoa da. Normalean, kamamila-aleak basatiki hazten dira, baina erraz hazten dira, gehiegi zaindu gabe. Udaberrian loratzen dira, eta, amaitutakoan, landaredia moztea komeni da, indarra berreskuratzeko. Loreak udaberritik udako lehen hereneraino bildu beharko dira, egun lasaia eta eguzki betea aprobetxatuz. Itzalean lehortu beharko dira eta gehienez urtebetez babesturiko zorroetan gorde, leku itxi, ilun, fresko eta lehorrean.\nLandatu behar den lurzoruak drainatze ona izan behar du eta haizetik babestuta dagoen eremu batean kokatu behar da. Komeni da substratua karezkoa izatea, landareak ahalik eta elikagai egokienak izan ditzan behar bezala garatzeko, nahiz eta ez den oso zorrotza.\nUreztatzeko beharrei dagokienez, nahikoa izanen da ureztaketa neurritsuak izatea eta istilak saihestea. Nahiago du egunaren zati handi bat itzalean egon, baina eguzki-izpien zuzeneko eraginak ez dio kalterik eragiten.\nflor-eu infusión-eu manzanilla-eu


Elkarteen urtesaria ere Euskoz ordain daiteke! – Eusko\nSartzea klasera itzultzearen sinonimoa da, besteak beste ikastolako ikasleentzat. Seaskako ikastetxe gehienak Eusko kide direla ba al dakizu ? Sarean sartu diren bi azkenak Ziburuko Piarres Larzabal kolegioa eta Hiriburuko Ametza ikastola dira. Horrek erran nahi du zure haurren urtesariak euskoz ordaitzea galdegiten ahal duzula eta diru hartze automatikoaren bidez egin daiteke!\nHorrela, gero eta buraso gehiago eusko kidetzen dira eta beren ikastola babestea hautatzen dute Euskoaren %3aren bidez. Sistema hau elkartearentzat diru iturri bat gehiago da: urte batez Euskoz egin dituzun erosketa guzien %3a hautatu duzun ikastolak jasoko du! Aurten, Eusko Elkarteen Eguna kari, urriaren 10ean, Donapaleun, Euskal Monetak 10.000 eusko baino gehiago emanen ditu (8122 iaz), Seaska sarean euskarazko hezkuntza finantzatzen laguntzeko.\nBaina sartzea, ttiki bai eta helduentzat arte, kirol edo herritar engaiamenduari buruzko aktibitate baten hasteko edo berriz hasteko aukera da ere! Eusko sarean 250 bat elkarte badira Ipar Euskal Herri guzian barna, beraz aukera ainitz badira…\nGure eskualdeko aurkitegietan atzemanen dituzu:\nEta jadanik elkarte bateko kidea bazira, urtesaria euskotan ordaintzea galdetu! Plantan emaiteko biziki erraza da, elkartea gurekin kontaktuan sartzen ahal da 05 33 47 54 11-era deituz, lagunduko dugu 😉\nZatoz Eusko kide diren elkarteen ezagutzera, urriaren 10ean, ibiakoitzez, Donapaleun!\nIban Carricano\t2020-09-18T13:09:08+00:00


Noiz arte? - Lea-Artibai eta Mutrikuko Hitza : Lea-Artibai eta Mutrikuko Hitza\nUrte erdi pasa ondoren, koronabirusaren amesgaiztoak guregan jarraitzen du. Eta hasiera batean denok ustekabean hartu bagintuen, une honetan, ezustea ezkortasun bihurtzen ari da. Hasierako hamabostaldiak oso urruti gelditzen dira, eta orain ez dugu bukaerarik ikusten. Ezkortasuna nagusi da gizartean.\nAgintariek hartu dituzten neurriak ez dute eman uste zuten emaitzik. Kutxatuak ez dira desagertu. Alderantziz, nahi baino gehiago izaten jarraitzen dute gure artean. Mesfidantza hedatzen ari da gizartean.\nOrain arte, birusa zahartzaroaz lotzen zen. Izan ere, arrisku gehien dutenak eurak dira. Baina inork ezdu gutxietsi behar. Birus hau berria eta ezezaguna da, eta bere ondorioak ere ezezagunak dira. Gazteek oso urruti ikusten dute arriskua, eta klaserik ez izatean, ordu asko igarotzen dituzte lagunartean kirola praktikatzen. Agintariek jarri dizkiguten neurrien artean, maskara erabiltzea izan da. Ez da batere erosoa, eta une askotan, edozein aitzakiaz, ez da jartzen. Beste aldetik, opor sasoian agindutako neurriak ez dira bete.\nOso errotuta dauden ohiturak aldatzea ia ezinezkoa dela ikusten ari gara. Hasieran denbora gutxirako izango zelakoan, konfinamendua nahikoa ondo bete zen, eta kutxatuen zenbakiei begira, denbora gutxirako arazoa izango zelakoan geunden.\nBaina hori amets bat besterik ez zen izan. Ez guretzako bakarrik, mundu guztientzako baizik. Denak zinetsi ezinean harrapatu zituen.\nDena den, badaude talde batzuk bizi dugun egoera sinesten ez dutenak; horien ustez, dena gezurra da. Baina errealitatea, zoritxarrez ,beste bat dela ikusten ari gara. Mundu guztian kutxatuen eta hildakoen kopurua goraka doa, eta oraingoz ez da bukaerarik ikusten.\nEtxeko eta nazioarteko berriak oso kezkagarriak dira, eta etorkizuna oso ilun agertzen da. Egoerak denetako iritziak edukitzeko aukera ematen du, baina iritzi ezkorra nagusitzen ari da, eta galdera asko egiteko unea da.\nDenok normaltasunera iristeko amorruaz gaude, bai lantokietan, bai ikastetxeetan, kirolean eta beste arlo asko eta askotan. Baina nahigabetasun asko izango dugula dirudi.\nLangabezia gora egiten ari da, eta jakin ez norainokoa izango den. Kirol arloan ere egoera desberdinak ikusten ari gara, eta geroa ez dago ziurtatuta. Une honetan, estadioetan jarraitzailerik egon gabe, futbola, adibidez, telebistari esker bizirik dago, baina ez da baztertu behar, egoerak okerrera egitea, eta txapelketa bera (ez futbolekoa bakarrik) jolastu ezinik geratzea.\nEzin da ezer baztertu. Dena da posible. Orain arteko prozesua ikusita, eta mundu osoko egoera kontuan hartuta, edozer gerta daiteke. Ezkorrak izateko arrazoi asko ditugu. Psikologikoki indartsu egon beharrean gaude. Ez dakit balio ligukeen gogoratzea gure aurrekoek nolako bizinodua eraman zuten, baina nolabait ohitura berri askori uko egin beharko diegula uste dut, gutxienez mundu osoan birus hau desagertu arte. Eta tartea luzea izango dela ematen duenez, bitartean, arduraz eta pazientziaz jokatu beharko dugu.